text:
1Si Jehova mao ang akong kahayag ug ang akong kaluwasan; Kinsa man ang akong pagakahadlokan? Si Jehova mao ang kusog sa akong kinabuhi; Kang kinsa man ako malisang? 2Sa diha nga nagtigum batok kanako ang mga mamumuhat sa kadautan sa pagkaon sa akong unod, Bisan ang akong mga kabatok ug mga kaaway, sila nanghipangdol ug nangapukan. 3Bisan ang usa ka dakung panon magapahamutang batok kanako, Dili mahadlok ang akong kasingkasing: Bisan ang gubat patindogon batok kanako, Bisan pa niini ako masaligon. 4Usa ka butang ang gipangayo ko kang Jehova, nga pagapangitaon Ko: Nga makapuyo ako sa balay ni Jehova sa tanang mga adlaw sa akong kinabuhi, Aron sa pagtan-aw sa katahum ni Jehova. Ug sa pagpakisayud sa iyang templo. 5Kay sa adlaw sa kasamok pagatagoan niya ako sa iyang puloyanan: Diha sa tabil sa iyang balongbalong pagatagoan niya ako; Ituboy niya ako sa ibabaw sa usa ka bato. 6Ug karon pagabayawon ang ulo ko sa ibabaw sa akong mga kaaway nga nagalibut kanako; Ug magahalad ako diha sa iyang balong-balong, mga halad sa kalipay; Ako magaawit, oo, magaawit ako ug mga pagdayeg ngadto kang Jehova. 7Magpatalinghug ka, Oh Jehova, kong magatu-aw ako uban sa akong tingog: Malooy ka usab kanako, ug tubagon mo ako. 8Sa diha nga ikaw moingon : Pangitaa ninyo ang akong nawong; ang akong kasingkasing miingon kanimo. Ang nawong nimo, Oh Jehova, ang pagapangitaon ko. 9Ayaw pagtagoa ang imong nawong gikan kanako; Ayaw pag-isalikway ang imong ulipon sa kaligutgut: Ikaw mao ang akong panabang; Ayaw ako pag-itukmod, ayaw pagbiyai, Oh Dios sa akong kaluwasan. 10Kong ako pagabiyaan sa akong amahan ug sa akong inahan, Unya si Jehova ang magadawat kanako. 11Tudloi ako sa imong dalan, Oh Jehova; Ug mandoi ako sa alagianan nga matul-id, Tungod sa akong mga kaaway. 12Dili mo ako itugyan sa kabubuton sa akong mga kabatok: Kay ang mga saksi nga bakakon nanindog batok kanako, Ug ingon man ang mga nanagpangusmo ug kabangis. 13Napunawan unta ako, kong wala pa akoy pagtoo sa pagtan-aw sa kaayo ni Jehova Sa yuta sa mga buhi. 14Maghulat ka kang Jehova: Magmalig-on ka, ug paisugon mo ang imong kasingkasing; Oo, maghulat ka kang Jehova.
Copyright
Learn More


c: text/html

text:
Rajah Buayan, Maguindanao
Ang Rajah Buayan ikaunom nga klaseng municipalidad nahimutang sa probensya sa Maguindanao, Pilipinas. Adunay kinatibok-an gidak-on nga 71.98 kilometros quadrado ug nahimutang saikaduhang distrito.
Sumala sa census ni acting 2010, dunay 17,423 katawo. Ang gitudlo nga kodigo postal mao ang 9611.
Mga barangay[usba | edit source]
Ang lungsod nabahin ngadto sa 11 ka mga barangay.
- Baital
- Bakat
- Dapantis
- Gaunan
- Malibpolok
- Mileb
- Panadtaban
- Pidsandawan
- Sampao
- Sapakan (Pob.)
- Tabungao

robotstxt: allowed

filter: keep


text:
KAPITULO UNO
Unsa ang Kamatuoran Bahin sa Diyos?
Ang Diyos tinuod bang may pagtagad kanimo?
Unsay kinaiyahan sa Diyos? Aduna ba siyay ngalan?
Posible ba nga makigsuod sa Diyos?
1, 2. Nganong kasagarang maayo ang pagpangutana?
NAKAMATIKOD ka ba sa paagi sa pagpangutana sa mga bata? Daghan ang mosugod pagpangutana sa dihang antigo na silang mosulti. Uban ang modagko, maikagong mga mata, sila mohangad ug mangutana kanimo sa mga butang sama sa: Nganong asul ang langit? Unsay gigama nga mga bituon? Kinsay nagtudlo sa mga langgam sa pag-awit? Mahimong maningkamot ka sa pagtubag, apan kana dili kanunayng sayon. Bisan ang imong labing maayong tubag mahimong moresulta sa laing pangutana: Ngano man?
2 Dili lang mga bata ang mangutana. Samtang kita magtubo, kita kanunayng mangutana. Mangutana kita aron makatultol sa dalan, masayran ang mga kapeligrohan nga kinahanglan natong likayan, o matagbaw ang atong kamausisaon. Apan ang daghang tawo maorag mihunong na sa pagpangutana, ilabina sa labing hinungdanong mga pangutana. Sa maong kahimtang, sila wala na mangitag mga tubag.
3. Nganong daghan ang mihunong sa pagpaningkamot nga pangitaon ang mga tubag sa labing hinungdanong mga pangutana?
3 Hunahunaa ang pangutana sa hapin niining basahona, ang mga pangutanang gipatungha sa introduksiyon, o ang anaa sa sinugdanan niining kapituloha. Kini maoy pipila sa labing hinungdanong mga pangutana nga imong ikasukna. Bisan pa niana, ang daghang tawo mihunong na sa pagpaningkamot nga pangitaon ang mga tubag. Ngano? Anaa ba sa Bibliya ang mga tubag? Gibati sa pipila nga ang mga tubag niana lisod kaayong sabton. Ang uban nabalaka nga ang pagsuknag mga pangutana basin mosangpot sa kaulawan. Ug ang pipila mihukom nga ang relihiyosong mga pangulo ug mga magtutudlo na lamang ang patubagon sa maong mga pangutana. Komosta ka man?
4, 5. Unsay pipila sa labing hinungdanong mga pangutana nga atong ikasukna sa kinabuhi, ug nganong angay natong pangitaon ang mga tubag?
4 Lagmit kaayo nga ikaw interesadong mahibalo sa mga tubag sa hinungdanong mga pangutana bahin sa kinabuhi. Walay duhaduha nga ikaw mahibulong usahay: ‘Unsa ang katuyoan sa kinabuhi? Kini ba lamang ang kinabuhi? Unsa ang kinaiyahan sa Diyos?’ Makataronganon ang pagsukna nianang mga pangutanaha, ug hinungdanon nga dili ka mohunong hangtod imong makaplagan ang makapatagbaw, kasaligang mga tubag. Ang bantogang magtutudlo nga si Jesu-Kristo miingon: “Padayon sa pagpangayo, ug igahatag kini kaninyo; padayon sa pagpangita, ug kamo makakaplag; padayon sa pagpanuktok, ug pagabuksan kini kaninyo.”
5 Kon ikaw ‘magpadayon sa pagpangita’ sa mga tubag sa hinungdanong mga pangutana, imong madiskobrehang ang pagpangita mahimong magantihon kaayo. (Proverbio 2:1-5) Bisan pa kon unsa tingaliy isulti kanimo sa ubang mga tawo, adunay mga tubag, ug imong makaplagan kana
ANG DIYOS BA DILI MATINAGDANON UG GAHIG KASINGKASING?
6. Nganong ang daghang tawo naghunahuna nga ang Diyos dili matinagdanon kon bahin sa tawhanong pag-antos?
6 Ang daghang tawo naghunahuna nga ang tubag sa maong pangutana maoy oo. ‘Kon ang Diyos may pagtagad,’ sila mangatarongan, ‘dili ba ang kalibotan maoy lahi unta kaayong dapit?’ Iliraw nato ang atong panan-aw ug atong makita ang usa ka kalibotang napuno sa gubat, pagdinumtanay, ug kaalaotan. Ug ingong mga indibiduwal, kita masakit, kita mag-antos, kita mamatyan ug mga minahal. Busa, daghan ang moingon, ‘Kon ang Diyos may pagtagad kanato ug sa atong mga suliran, dili ba niya pugngan nga mahitabo kanang mga butanga?’
7. (a) Sa unsang paagi giagak sa relihiyosong mga magtutudlo ang daghan sa paghunahuna nga ang Diyos gahig kasingkasing? (b) Unsay tinuod nga gitudlo sa Bibliya bahin sa mga pagsulay nga tingali atong giantos?
7 Grabe pa, ang relihiyosong mga magtutudlo usahay mag-agak sa katawhan sa paghunahuna nga ang Diyos gahig kasingkasing. Sa unsang paagi? Inighugpa sa trahedya, sila moingon nga kana maoy pagbuot sa Diyos. Sa pagkamatuod, ipasangil sa maong mga magtutudlo ang daotang mga panghitabo ngadto sa Diyos. Kana ba ang kamatuoran bahin sa Diyos? Unsay tinuod nga gitudlo sa Bibliya? Ang Santiago 1:13 nagtubag: “Sa dihang pagasulayon, dili siya angay moingon: ‘Ako gisulayan sa Diyos.’ Kay ang Diyos dili masulayan sa daotang mga butang ni siya mosulay kang bisan kinsa.” Busa ang Diyos dili gayod mao ang tinubdan sa pagkadaotan nga imong makita sa kalibotan alirong nimo. (Job 34:10-12) Ibutang ta, iyang gitugotan nga mahitabo ang daotang mga butang. Apan adunay dakong kalainan tali sa pagtugot nga mahitabo ang usa ka butang ug ang pagpahinabo niini.
8, 9. (a) Sa unsang paagi imong ikailustrar ang kalainan tali sa pagtugot nga mahitabo ang pagkadaotan ug pagpahinabo niini? (b) Nganong dili makataronganon nga atong sawayon ang desisyon sa Diyos sa pagtugot sa mga tawo nga mosubay sa masupilong dalan sa kinabuhi?
8 Pananglitan, hunahunaa ang usa ka maalamon ug mahigugmaong amahan nga adunay dako nang anak nga lalaki nga ipon pa sa pagpuyo sa balay sa iyang mga ginikanan. Sa dihang ang anak mahimong rebelyoso ug modesisyon sa pagpahawa sa balay, dili siya pugngan sa iyang amahan. Nagkinabuhi ang anak sa daotang pagkinabuhi ug nasugamak sa suliran. Ang amahan mao ba ang nagpahinabo sa mga suliran sa iyang anak? Dili. (Lucas 15:11-13) Sa susamang paagi, dili pugngan sa Diyos ang mga tawo sa dihang sila nagpili sa pagsubay sa daotang dalan sa kinabuhi, apan siya dili maoy nagpahinabo sa misangpot nga mga suliran. Nan, dili gayod makataronganon nga basolon ang Diyos tungod sa tanang suliran sa katawhan.
9 Ang Diyos adunay maayong mga katarongan nga tugotan ang mga tawo sa pagsubay sa daotang dalan sa kinabuhi. Ingong atong maalamon ug gamhanang Maglalalang, dili na siya kinahanglang magpatin-aw pa kanato sa iyang mga katarongan. Apan tungod sa gugma, ang Diyos nagpatin-aw niini. Ikaw dugang mahibalo bahin sa maong mga katarongan diha sa Kapitulo 11. Apan magmasaligon nga ang Diyos dili maoy nagpahinabo sa mga suliran nga atong giatubang. Sa kasukwahi, iyang gihatag kanato ang bugtong paglaom alang sa usa ka solusyon!
10. Nganong makasalig kita nga tul-iron sa Diyos ang tanang epekto sa pagkadaotan?
10 Dugang pa, ang Diyos maoy balaan. (Isaias 6:3) Kini nagkahulogan nga siya maoy putli ug hinlo. Walay timaan sa pagkadaotan diha kaniya. Busa kita bug-os makasalig kaniya. Kita dili bug-os makasalig sa mga tawo, kinsa mahiphipan usahay. Bisan ang labing maminatud-ong tawo nga adunay awtoridad walay gahom sa pagtul-id sa kadaot nga gihimo sa daotang mga tawo. Apan ang Diyos maoy gamhanan sa tanan. Siya makahimo sa pagtul-id ug motul-id sa tanang epekto sa pagkadaotan sa katawhan. Sa dihang molihok ang Diyos, siya molihok sa paagi nga iyang wagtangon ang pagkadaotan hangtod sa hangtod!
UNSAY PAGBATI SA DIYOS BAHIN SA MGA INHUSTISYA NGA ATONG GIATUBANG?
11. (a) Unsay pagbati sa Diyos bahin sa inhustisya? (b) Unsay pagbati sa Diyos bahin sa imong pag-antos?
11 Kasamtangan, unsay pagbati sa Diyos bahin sa nagakahitabo sa kalibotan ug sa imong kinabuhi? Una sa tanan, ang Bibliya nagtudlo nga ang Diyos “mahigugmaon sa hustisya.” (Salmo 37:28) Busa siya dulot nga nabalaka bahin sa kon unsay matarong ug kon unsay daotan. Gidumtan niya ang tanang matang sa inhustisya. Ang Bibliya nag-ingon nga ang Diyos “nasakitan diha sa iyang kasingkasing” sa dihang ang kalibotan napuno sa pagkadaotan sa nangaging mga panahon. (Genesis 6:5, 6) Ang Diyos wala mausab. (Malaquias 3:6) Dili gihapon niya gustong makita ang pag-antos nga nagakahitabo sa tibuok kalibotan. Ug dili gusto sa Diyos nga makitang nag-antos ang mga tawo. “Siya may kahingawa kaninyo,” matod sa Bibliya.
12, 13. (a) Nganong kita adunay maayong mga hiyas sama sa gugma, ug sa unsang paagi ang gugma makaapektar sa atong panghunahuna bahin sa kalibotan? (b) Nganong ikaw makapaneguro nga ang Diyos may buhaton gayod bahin sa mga suliran sa kalibotan?
12 Sa unsang paagi maseguro nato nga dili gustong makita sa Diyos ang pag-antos? Aniay laing pamatuod. Ang Bibliya nagtudlo nga ang tawo gibuhat sa dagway sa Diyos. (Genesis 1:26) Busa kita adunay maayong mga hiyas tungod kay ang Diyos adunay maayong mga hiyas. Pananglitan, ikaw ba matugaw sa dihang makakitag inosenteng mga tawo nga nag-antos? Kon nabalaka ka sa maong mga inhustisya, magmasaligon nga ang Diyos mas nabalaka niana.
13 Usa sa labing maayong mga butang bahin sa mga tawo mao ang atong katakos sa paghigugma. Kana maoy aninag usab sa Diyos. Ang Bibliya nagtudlo nga “ang Diyos gugma.” (1 Juan 4:8) Kita mahigugma tungod kay ang Diyos mahigugma. Dili ba ang gugma magtukmod kanimo nga taposon ang pag-antos ug inhustisya nga imong nakita sa kalibotan? Kon aduna kay gahom sa pagtapos niana, dili ba nimo kana buhaton? Siyempre imo kanang taposon! Sa samang paagi makapaneguro kang taposon sa Diyos ang pag-antos ug inhustisya. Ang mga saad nga gihisgotan sa introduksiyon niining basahona dili lamang mga pangandoy o kawang nga mga paglaom. Ang mga saad sa Diyos seguradong matuman! Apan aron ikaw makatuo sa maong mga saad, kinahanglang mas mailhan mo ang Diyos nga nagpahayag niana.
GUSTO SA DIYOS NGA MAKAILA KA KON KINSA SIYA
14. Unsa ang ngalan sa Diyos, ug nganong angay natong gamiton kana?
14 Kon gusto nimong mailhan ka sa usa ka tawo, unsa tingaliy imong buhaton? Dili ba nimo isulti kaniya ang imong ngalan? Ang Diyos ba adunay ngalan? Motubag ang daghang relihiyon nga ang iyang ngalan maoy “Diyos” o “Ginoo,” apan kana dili personal nga mga ngalan. Kana maoy mga titulo lamang, sama rang ang “hari” ug “presidente” maoy mga titulo. Ang Bibliya nagtudlo nga ang Diyos adunay daghang titulo. Ang “Diyos” ug “Ginoo” nahiapil kanila. Bisan pa niana, ang Bibliya nagtudlo usab nga ang Diyos adunay personal nga ngalan: Jehova. Ang Salmo 83:18 nag-ingon: “Ikaw, kansang ngalan mao si Jehova, ikaw lamang ang Labing Hataas ibabaw sa tibuok nga yuta.” Kon ang imong Bibliya wala nianang ngalana, basin gusto nimong tan-awon ang Apendise sa mga panid 195-7 niining basahona aron masayran kon nganong wala kana. Ang tinuod mao nga ang ngalan sa Diyos makita libolibo ka beses sa karaang mga manuskrito sa Bibliya. Busa gusto ni Jehova nga ikaw makaila sa iyang ngalan ug mogamit niana. Makaingon ang usa ka tawo nga gigamit sa Diyos ang Bibliya aron iyang ipaila ang iyang kaugalingon kanimo.
15. Unsay kahulogan sa ngalang Jehova?
15 Ang Diyos naghatag sa iyang kaugalingon ug usa ka ngalan nga punog kahulogan. Ang iyang ngalan, Jehova, nagkahulogan nga ang Diyos makatuman sa bisan unsang saad nga iyang ipahayag ug makatuman sa bisan unsang katuyoan nga iyang gihunahuna. * Ang ngalan sa Diyos maoy linain, nga tinuod nga talagsaon. Siya lamang ang adunay ingong ngalan. Sa ubay-ubayng paagi, si Jehova maoy linain. Sa unsang paagi tinuod kana?
16, 17. Unsay atong makat-onan bahin kang Jehova gikan sa mosunod nga mga titulo: (a) “ang Labing Gamhanan”? (b) “Hari nga walay kataposan”? (c) “Maglalalang”?
16 Atong nakita nga ang Salmo 83:18 nag-ingon bahin kang Jehova: “Ikaw lamang ang Labing Hataas.” Sa susamang paagi, si Jehova lamang ang gitumong nga “ang Labing Gamhanan.” Ang Pinadayag 15:3 nag-ingon: “Dako ug katingalahan ang imong mga buhat, Jehova nga Diyos, ang Labing Gamhanan. Matarong ug matuod ang imong mga dalan, Hari nga walay kataposan.” Ang titulong “ang Labing Gamhanan” nagtudlo kanato nga nabatonan ni Jehova ang kinalabwang gahom. Ang iyang gahom dili hitupngan; kini labaw sa tanan. Ug ang titulong “Hari nga walay kataposan” magpahinumdom kanato nga si Jehova maoy linain sa laing diwa. Siya lamang ang naglungtad sa tanang panahon. Ang Salmo 90:2 nag-ingon: “Bisan gikan sa panahong walay tino hangtod sa panahong walay tino [o walay kataposan] ikaw mao ang Diyos.” Kanang ideyaha makapahingangha, dili ba?
17 Si Jehova maoy linain usab sa pagkaagi nga siya lamang ang Maglalalang. Ang Pinadayag 4:11 mabasa: “Takos ikaw, Jehova, nga among Diyos, nga modawat sa himaya ug sa dungog ug sa gahom, tungod kay imong gilalang ang tanang butang, ug tungod sa imong kabubut-on sila milungtad ug nalalang.” Ang tanang butang nga imong mahunahunaan
IKAW BA MAHIMONG MAKIGSUOD KANG JEHOVA?
18. Nganong ang pipila ka tawo mobati nga sila dili gayod mahimong makigsuod sa Diyos, apan unsay gitudlo sa Bibliya?
18 Ang pagbasa bahin sa makapahinganghang mga hiyas ni Jehova makapakuyaw sa pipila ka tawo. Sila nahadlok nga tungod kay ang Diyos hataas kaayo kanila, sila dili gayod mahimong makigsuod kaniya o bililhon sa maong hataas nga Diyos. Apan husto ba ang maong ideya? Ang Bibliya nagtudlo gayod sa kaatbang. Kini nag-ingon bahin kang Jehova: “Sa pagkatinuod, siya dili halayo gikan sa matag usa kanato.” (Buhat 17:27) Ang Bibliya nag-awhag gani kanato: “Duol sa Diyos, ug siya moduol kaninyo.”
19. (a) Sa unsang paagi makasugod ka sa pagpakigsuod sa Diyos, ug unsay kaayohan? (b) Unsang mga hiyas sa Diyos ang labing madanihon alang kanimo?
19 Sa unsang paagi ikaw mahimong makigsuod sa Diyos? Una, ipadayon ang imong ginahimo karon
20-22. (a) Tungod kay kita dili makakita sa Diyos, kita ba dili makapakigsuod kaniya? Ipatin-aw. (b) Unsay lagmit iawhag sa pipila ka maayog-tuyo nga mga tawo nga imong himoon, apan unsay angay nimong himoon?
20 Tinuod, dili ka makakita sa Diyos tungod kay siya maoy dili-makitang espiritu. (Juan 1:18; 4:24; 1 Timoteo 1:17) Hinunoa, pinaagi sa pagkat-on bahin kaniya gikan sa mga panid sa Bibliya, ikaw makaila kaniya ingong usa ka persona. Sumala sa giingon sa salmista, ikaw ‘makatan-aw sa pagkakahimut-anan ni Jehova.’ (Salmo 27:4; Roma 1:20) Kon ikaw mas makakat-on bahin kang Jehova, siya mahimong mas tinuod alang kanimo ug ikaw adunay mas dakong katarongan sa paghigugma ug pagpakigsuod kaniya.
21 Inanay nimong masabtan kon nganong ang Bibliya nagtudlo kanato sa pag-isip kang Jehova ingong atong Amahan. (Mateo 6:9) Dili lamang tungod kay ang atong kinabuhi naggikan kaniya apan gusto niya ang labing maayong kinabuhi alang kanato
22 Samtang ikaw dugang makakat-on gikan sa Bibliya, imong madiskobrehan nga ang pipila ka maayog-tuyo nga mga tawo moawhag kanimo nga mohunong sa maong pagtuon. Sila mahimong nabalaka nga usbon nimo ang imong mga tinuohan. Apan ayaw tugoti si bisan kinsa nga mopugong kanimo sa pag-ugmad sa labing maayong panaghigalaay nga mahimo nimong mabatonan.
23, 24. (a) Nganong angay kang mopadayon sa pagpangutana bahin sa imong ginatun-an? (b) Unsa ang ulohan sa sunod kapitulo?
23 Siyempre, aduna unyay mga butang nga sa sinugdanan dili nimo hisabtan. Ang pagkamapainubsanon gikinahanglan aron makapangayog tabang, apan ayaw pagpakahilom tungod sa kaulaw. Si Jesus miingon nga dalayegon nga magmapainubsanon, sama sa usa ka gamayng bata. (Mateo 18:2-4) Ug ang mga bata, sumala sa atong nasayran, daghag pangutana. Gusto sa Diyos nga imong makaplagan ang mga tubag. Ang Bibliya nagdayeg sa pipila nga ikag makakat-on bahin sa Diyos. Sila nagsusi pag-ayo sa Kasulatan sa pagtino nga ang ilang nakat-onan mao ang kamatuoran.
24 Ang labing maayong paagi nga makakat-on bahin kang Jehova mao ang pagsusi sa Bibliya. Lahi kini sa ubang basahon. Sa unsang paagi? Hisgotan ang maong ulohan sa sunod kapitulo.
^ par. 15 Adunay mas daghang impormasyon bahin sa kahulogan ug paglitok sa ngalan sa Diyos diha sa Apendise sa mga panid 195-7.
Pagkat-og Dugang
Duna bay Ngalan ang Diyos?
Ang Diyos daghag titulo, sama sa Labing Gamhanan, Maglalalang, ug Ginoo. Apan ang ngalan sa Diyos makita kapig 7,000 ka beses diha sa Bibliya.
Nganong Tun-an ang Bibliya?
Ang Bibliya nagtabang sa minilyong tawo sa tibuok kalibotan nga masayran ang tubag sa dagkong pangutana bahin sa kinabuhi. Gusto ba sab nimong masayran kini?


text:
APENDISE
Ang Kamatuoran Bahin sa Amahan, Anak, ug Balaang Espiritu
ANG mga tawo nga nagtuo sa pagtulon-an sa Trinidad nag-ingon nga ang Diyos gilangkoban ug tulo ka persona
Ang daghan nga nagtuo sa Trinidad moangkon nga sila dili makapatin-aw niini nga pagtulon-an. Bisan pa niana, sila tingali nagtuo nga gitudlo kini sa Bibliya. Pagamatikdan nga ang pulong “Trinidad” dili gayod makita sa Bibliya. Bisan pa niana, ang ideya sa Trinidad makaplagan ba diha niana? Sa pagtubag niining pangutanaha, tan-awon nato ang usa ka teksto nga kasagarang gamiton sa mga tigpaluyo aron depensahan ang doktrina sa Trinidad.
“DIYOS ANG PULONG”
Ang Juan 1:1 nag-ingon: “Sa sinugdan mao na ang Pulong, ug ang Pulong uban sa Diyos, ug Diyos ang Pulong.” (King James Version) Unya sa mao gihapong kapitulo, tin-awng gipakita ni apostol Juan nga “ang Pulong” mao si Jesus. (Juan 1:14) Ugaling, sanglit ang Pulong gitawag nga Diyos, ang pipila moingon nga ang anak ug ang Amahan bahin gayod sa mao rang Diyos.
Hinumdomi nga kining bahina sa Bibliya gisulat sa sinugdan sa Grego. Sa ulahi, ang mga maghuhubad naghubad sa Gregong teksto ngadto sa ubang pinulongan. Bisan pa niana, ang ubay-ubayng maghuhubad wala mogamit sa mga pulong “Diyos ang Pulong.” Nganong wala man? Pinasukad sa ilang kahibalo bahin sa pinulongang Grego nga gigamit sa pagsulat sa Bibliya, kadtong maong mga maghuhubad mihinapos nga ang mga pulong “Diyos ang Pulong” angayng hubaron sa laing paagi. Sa unsang paagi kana hubaron? Aniay pipila ka pananglitan: “Ang Logos [Pulong] maoy balaan.” (A New Translation of the Bible) “Ang Pulong maoy usa ka diyos.” (The New Testament in an Improved Version) “Ang Pulong uban sa Diyos ug nagbaton ug kinaiyahan nga sama sa iyaha.” (The Translator’s New Testament) Sumala sa maong mga hubad, ang Pulong dili mao ang Diyos. * Hinunoa, tungod sa iyang hataas nga posisyon taliwala sa mga linalang ni Jehova, ang Pulong gitumong ingong “usa ka diyos.” Ang terminong “diyos” dinhi nagkahulogang “usa nga gamhanan.”
MAGBATON UG DUGANG KASAYORAN
Ang kadaghanang tawo wala mahibalo sa pinulongang Grego nga gigamit sa pagsulat sa Bibliya. Busa sa unsang paagi mahibaloan nimo kon unsay gipasabot gayod ni apostol Juan? Palandonga kini nga pananglitan: Usa ka magtutudlo nagpatin-aw sa usa ka ulohan ngadto sa iyang mga estudyante. Human niana, nagkalahi ang pagsabot sa mga estudyante bahin sa katin-awan. Sa unsang paagi mahusay sa mga estudyante ang maong butang? Makapangayo silag dugang impormasyon sa magtutudlo. Sa walay duhaduha, ang pagkahibalo ug dugang impormasyon makatabang kanila nga mas masabtan ang ulohan. Sa susamang paagi, aron masabtan ang kahulogan sa Juan 1:1, makasusi ka sa Ebanghelyo ni Juan alang sa dugang impormasyon bahin sa posisyon ni Jesus. Ang pagkat-on ug dugang impormasyon bahin niini nga ulohan makatabang kanimo sa pagkadangat sa hustong konklusyon.
Pananglitan, tagda kon unsay dugang gisulat ni Juan sa kapitulo 1, bersikulo 18: “Walay tawo nga nakakita sa Diyos [nga Labing Gamhanan] sa bisan unsang panahon.” Apan may mga tawo nga nakakita kang Jesus, ang Anak, kay si Juan nag-ingon: “Ang Pulong [si Jesus] nahimong tawo, ug ipon kanamo siya mipuyo, ug among nakita ang iyang himaya.” (Juan 1:14, KJ) Nan, sa unsang paagi ang Anak mahimong bahin sa Diyos nga Labing Gamhanan? Si Juan nag-ingon usab nga ang Pulong maoy “uban sa Diyos.” Apan sa unsang paagi ang usa ka indibiduwal uban sa laing persona ug sa samang panahon mao ra usab kana siya? Dugang pa, sumala sa nahisulat sa Juan 17:3, gipatin-aw ni Jesus ang pagkalahi niya ug sa iyang langitnong Amahan. Gitawag niya ang iyang Amahan “ang bugtong matuod nga Diyos.” Ug sa duol na sa kataposan sa iyang Ebanghelyo, gisuma ni Juan kana sa pag-ingon: “Kini nahisulat aron kamo motuo nga si Jesus mao ang Kristo nga Anak sa Diyos.” (Juan 20:31) Matikdi nga si Jesus gitawag, dili Diyos, kondili ang Anak sa Diyos. Kining dugang impormasyon nga gihatag diha sa Ebanghelyo ni Juan nagpakita kon sa unsang paagi pagasabton ang Juan 1:1. Si Jesus, ang Pulong, maoy “usa ka diyos” sa diwa nga siya adunay hataas nga posisyon apan dili sama sa Diyos nga Labing Gamhanan.
PALIG-ONA ANG MGA KAMATUORAN
Palandonga pag-usab ang pananglitan bahin sa magtutudlo ug sa mga estudyante. Handurawa nga ang pipila aduna pay mga pagduhaduha, bisan human makapatalinghog sa dugang katin-awan sa magtutudlo. Unsay ilang mahimo? Makadangop sila sa laing magtutudlo alang sa dugang impormasyon bahin sa samang ulohan. Kon palig-onon sa ikaduhang magtutudlo ang katin-awan sa unang magtutudlo, ang mga pagduhaduha sa kadaghanang estudyante basin mawagtang na. Sa susamang paagi, kon ikaw dili segurado kon unsay tinuod nga gisulti sa magsusulat sa Bibliya nga si Juan bahin sa relasyon tali ni Jesus ug sa Diyos nga Labing Gamhanan, makadangop ka sa laing magsusulat sa Bibliya aron makadawat ug dugang impormasyon. Pananglitan, tagda ang gisulat ni Mateo. Bahin sa kataposan niining sistema sa mga butang, iyang gikutlo si Jesus nga nag-ingon: “Mahitungod nianang adlawa ug taknaa walay nahibalo, ni ang mga manulonda sa mga langit ni ang Anak, kondili ang Amahan lamang.” (Mateo 24:36) Sa unsang paagi kining mga pulonga nagpalig-on nga si Jesus dili mao ang Diyos nga Labing Gamhanan?
Si Jesus nag-ingon nga labaw ang nahibaloan sa Amahan kay sa Anak. Apan kon si Jesus bahin pa sa Diyos nga Labing Gamhanan, siya mahibalo unta sa samang mga kamatuoran sama ra sa iyang Amahan. Busa, ang Anak ug ang Amahan dili mahimong managsama. Bisan pa niana, ang pipila moingon: ‘Si Jesus adunay duha ka kinaiyahan. Siya dinhi nagsulti ingon nga usa ka tawo.’ Bisan pag tinuod kana, unsa na man ang balaang espiritu? Kon kini bahin sa samang Diyos sama ra sa Amahan, nganong si Jesus wala mag-ingon nga kini nahibalo kon unsay nahibaloan sa Amahan?
Samtang magpadayon ka sa pagtuon sa Bibliya, mahibalo ka ug daghan pang teksto nga may kalabotan niining ulohana. Ang maong mga teksto nagpalig-on sa kamatuoran bahin sa Amahan, sa Anak, ug sa balaang espiritu.
Pagkat-og Dugang
“Diyos” ba ang Pulong o “usa ka diyos”?
Unsay hustong pagsabot sa Juan 1:1?


text:
KRISTOHANONG PAGKINABUHI
Pagpauswag sa Atong Kahanas sa Ministeryo—Paghimog Pundasyon Para sa Pagbalikduaw
KON NGANONG HINUNGDANON:
Gusto natong bisbisan ang binhi sa kamatuoran nga atong gipugas. (1Co 3:6) Kon interesado ang atong maestorya, mas maayo nga magbilin tag pangutana nga tubagon inigbalik. Makatabang ni nga magpaabot siya nato ug dili ta malisdan sa pagpangandam sa pagbalikduaw. Pagbalik nato, puwede tang moingon nga miduaw ta pag-usab aron tubagon ang atong gipangutana sa miagi.
KON UNSAON PAGHIMO:
Dihang mangandam ug presentasyon, pag-andam pod ug pangutana nga tubagon inigbalikduaw. Tingali ang tubag niana makita diha sa literatura nga atong itanyag, o matubag sa pang-Bible study nga publikasyon nga atong giplanohang itanyag inigbalik.
Sa dili pa mobiya, sultihi ang interesado nga gusto nimo siyang maestorya pag-usab, dayon ipangutana ang imong giandam nga pangutana. Kon mahimo, pangayoa ang iyang adres o numero sa telepono.
Kon misaad kag adlaw ug oras nga mobalik, tumana kana.—Mat 5:37.


text:
Arangkada for October 7, 2007
LINIGWATAY SA GAHOM
Usa sa mga hinungdan nganong nagpabilin pa sa Malakanyang si Pres. Arroyo hangtod karon, kapin na sa duha ka tuig human sa pag-ulbo sa Hello Garci scandal, ug bisan sa nagsunudsunod nga mga eskandalo nga nihamok sa iyang pamunoan, nga ang labing uwahi ug usa sa labing dako mao ang NBN sa ZTE Corp., mao ang iyang kanunayng pag-una og pipila ka lakang kay sa oposisyon.
Ambot unsa say nahitabo sa oposisyon, tungod ba kay utro sang nag-ilogay sa gahom, o kay ang katuyoan di lunsay nga kausaban alang sa katarung kon dili aron lang mahibalik sila sa gahom ug makabuylo na sab sa naandang pagpangawat, kanunay lang sab nga naabtikan sa palasyo. Ang labing uwahing kontrobersiya way kalainan.
-o0o-
Ang pagkabisto sa gipasangil nga kalambigitan sa labing dagkong mga opisyal sa kagamhanan----gikang kanhi Comelec Chairman Benjamin Abalos ngadto na nilang First Gentleman Mike Arroyo ug ni Pres. Arroyo mismo----nga nakamugna og dakong kang-a sa alyansa ni Arroyo uban ni House Speaker Jose de Venecia, kansang anak maoy nagbisto sa kahiwian, nakapahinog na unta sa sitwasyon sa pag-impeach ni Arroyo sa House of Representatives.
Apan human sa bukas nga pasidaan sa mga sakop ni de Venecia nga ma-impeach ang presidente kon ilusad ang kudeta batok sa ilang pinangga nga speaker, nagbaha dayong impeachment complaints nga gidudahang gipasiugdahan sa Malakanyang, kansang katuyoan klaro nga panlawgaw lang sama sa gihimo ni Atty. Oliver Lozano sa nangaging nabulilyasong impeachment complaints.
-o0o-
Naneguro ang Malakanyang pagpiang nang daan sa bisan unsang lab-as nga impeachment complaint batok ni Arroyo bisan sa kabugnaw sa mga lider sa oposisyon paglusad og laing impeachment proceedings human sila nangapaso sa niaging duha na ka tuig. Ang mga nakahunat na pagdagan pagka-presidente sa 2010 hadlok nga molampos ang impeachment, makalingkod si Bise Pres. Noli de Castro ug masubli ang ilang kapalaran sa 2004 kay mas lisod kon incumbent ang ilang ikabangga tulo ka tuig gikan karon.
Sa kasamtangan, nagsugod nang palasyo pagronda sa pundok ni de Venecia. Tugbangan og mas dagkong panghaylo ang bisan unsng utang kabubut-on sa mga kongresista sa naapiki nilang lider. Ang alas sa Malakanyang mao nga wa igdungog ang mga kongresista sa lig-on nga pagbarug sa prinsipyo.
-o0o-
Di pa hinuon angayng mag-piyesta na si Arroyo sa pagkasubli na sab sa kapakyas sa oposisyon pagpalagpot niya niadtong 2005 ug 2006. Kay ang iyang mga alyado nangandam na sab alang sa 2010. Kon di kamaong moduwa sa iyang baraha, mahimong di lang si de Venecia ang mobukubuko ni Arroyo.
Maghinan-aw ba lang gihapon ta sa linigwatay sa atong mga pangu? Mangiyugpos ba lang gihapon sa daplin? O pahibaw-on ang tanang hingtungdan nga andam na tang mosakmit pagbalik sa gahom pag-umol sa atong ugma? [30] leo_lastimosa@abs-cbn.com


text:
1 Cronica 26Ang Pulong Sang Dios (HLGN)
Ang mga Guwardya sang mga Puwertahan sang Templo
26 Amo ini ang mga grupo sang mga guwardya sang mga puwertahan sang templo:
Halin sa pamilya ni Kora, si Meshelemia nga anak ni Kore nga miyembro sang pamilya ni Asaf, 2 kag ang pito niya ka anak nga lalaki nga sila ni Zacarias, ang kamagulangan, dayon si Jediel, Zebadia, Jatniel, 3 Elam, Jehohanan, kag Eliehoenai.
4 Si Obed Edom kag ang walo niya ka anak nga lalaki nga sila ni Shemaya, ang kamagulangan, dayon si Jehozabad, Joa, Sacar, Netanel, 5 Amiel, Isacar, kag Peuletai. Ginpakamaayo sang Dios si Obed Edom. 6 Ang kamagulangan nga anak ni Obed Edom nga si Shemaya may mga anak nga lalaki nga mga pangulo sang mga pamilya, tungod kay may mga abilidad sila. 7 Sila amo si Otni, Refael, Obed, kag Elzabad. Ang ila paryente nga si Elihu kag si Semakia may mga abilidad man.
8 Sila tanan ang mga kaliwat ni Obed Edom. Sila kag ang ila mga anak kag mga paryente may ikasarang kag abilidad sa pag-obra. Ang ila kadamuon, 62 tanan.
9 Ang 18 ka mga anak kag mga paryente ni Meshelemia may mga abilidad man. 10 Si Hosa nga halin sa pamilya ni Merari may mga anak man. Ginhimo ni Hosa si Shimri nga pinakapangulo sang ila pamilya bisan indi siya ang iya kamagulangan nga anak. 11 Ang ikaduha kay Shimri amo si Hilkia, ang ikatatlo si Tebalia, kag ang ikaapat si Zacarias. 13 tanan ang mga anak kag mga paryente ni Hosa nga mga guwardya sa puwertahan sang templo.
12 Gin-grupo ang mga guwardya sang mga puwertahan sang templo suno sa pangulo sang ila pamilya, kag may mga katungdanan sila sa pag-alagad sa templo sang Ginoo, pareho sang ila kapareho nga mga Levita. 13 Naggabot-gabot sila kon sa diin nga puwertahan ang pagaguwardyahan sang ila mga pamilya, pamatan-on man ukon tigulang. 14 Ang sa sidlangan nga puwertahan nagabutan ni Shelemia, kag ang sa aminhan nga puwertahan nagabutan sang iya anak nga si Zacarias. Ining si Zacarias maalam nga manuglaygay. 15 Ang sa bagatnan nga puwertahan nagabutan ni Obed Edom, kag ang iya mga anak gintugyanan sang mga bodega. 16 Ang sa nakatundan nga puwertahan kag ang puwertahan sang alagyan pataklad sa templo nagabutan ni Shupim kag ni Hosa.
May turno sila sa pagbantay: 17 Sa sidlangan anom ka guwardya ang nagabantay kada-adlaw, sa aminhan apat, sa bagatnan apat, kag sa kada bodega tag-duha. 18 Sa nakatundan apat ang nagabantay sa alagyan pataklad sa templo, kag duha ang nagabantay sa lagwerta.
19 Amo ina sila ang grupo sang mga guwardya sang mga puwertahan sang templo nga mga kaliwat ni Kora kag Merari.
Ang mga Tresurero kag ang Iban pa nga mga Opisyal
20 Ang iban nga Levita amo ang gintugyanan sang mga bodega sang templo sang Dios, lakip na ang mga bodega sang mga butang nga ginhalad sa Dios.
21 Si Ladan kaliwat ni Gershon kag amay ni Jehieli. Damo sang mga kaliwat ni Ladan mga pangulo man sang ila kaliwat. 22 Ang mga anak ni Jehieli nga si Zetam kag si Joel amo ang gintugyanan sang mga bodega sang templo sang Ginoo.
23 Amo ini ang mga opisyal nga halin sa mga kaliwat ni Amram, Izhar, Hebron, kag Uziel:
Halin sa mga kaliwat ni Amram: 24 si Shebuel, nga kaliwat ni Gershom nga anak ni Moises, amo ang pangulo nga opisyal sang mga bodega sang templo. 25 Ang iya mga paryente nga mga kaliwat ni Eliezer amo sila ni Rehabia, Jeshaya, Joram, Zicri, kag Shelomit. 26 Si Shelomit kag ang iya mga paryente amo ang gintugyanan sang tanan nga bodega sang mga ginhalad ni Haring David, sang mga pangulo sang mga pamilya, sang mga kumander sang mga linibo kag mga ginatos nga mga soldado, kag sang iban pa nga mga kumander. 27 Ginhalad nila ang iban nga nakuha nila sa inaway para gamiton sa templo sang Ginoo. 28 Si Shelomit man kag ang iya mga paryente ang nagaasikaso sang tanan nga ginhalad ni Propeta Samuel, ni Saul nga anak ni Kish, ni Abner nga anak ni Ner, kag ni Joab nga anak ni Zeruya. Ang iban pa nga mga ginhalad gin-asikaso man nila.
29 Halin sa mga kaliwat ni Izhar: si Kenania kag ang iya mga anak nga lalaki, nga mga administrador kag mga manughukom sa Israel. Wala sila nagatrabaho sa templo.
30 Halin sa mga kaliwat ni Hebron: si Hashabia kag ang 1,700 niya nga mga paryente nga may mga abilidad. Gintugyanan sila sa pagdumala sang mga kadutaan sa nakatundan sang Suba sang Jordan. Sila ang nagaasikaso sang mga buluhaton sang Ginoo kag sang hari sa sina nga lugar. 31 Si Jeria ang pangulo sang mga kaliwat ni Hebron suno sa listahan sang ila mga pamilya. (Sang ika-40 nga tuig sang paghari ni David, gin-usisa ang mga listahan, kag natukiban nga may mga kaliwat si Hebron sa Jazer nga sakop sang Gilead, kag ini sila may mga abilidad.) 32 Si Jeria may 2,700 ka paryente nga may mga abilidad kag mga pangulo sang mga pamilya. Sila ang ginpadumala ni Haring David sa mga kaliwat ni Reuben, Gad, kag sa katunga nga tribo ni Manase. Kag sila ang nagaasikaso sang tanan nga buluhaton sang Dios kag sang hari sa sina nga mga lugar.


text:
Common Agricultural Policy
Ang Common Agricultural Policy (CAP) usa ka sistema sa mga subsidy pang-agrikultura sa Unyong Uropanhon (UU). Usa sa mga kritika sa kining sistema mao ang pagbayad sa kada Uropanhon og adisyonal nga buwis kada pagpalit og pagkaon para mapondohan ang export dumping, kun pagbenta nga mas barato, sa gawas sa UU. Kini proteksyonista ug taliwas sa mga prinsipyo sa free trade kay kini nagaresulta sa pag-flood og mga merkado sa gawas sa UU og mga artipisyal nga pinabaratong produktong Uropanhon. Usa sa mga biktima niini sa Asya mao ang Habagatang Korea ug ang Pilipinas.[1]


text:
Juan 6Ang Pulong Sa Dios (APSD-CEB)
Gipakaon ni Jesus ang 5,000 ka mga Tawo
6 Pagkahuman niadto, mitabok si Jesus sa Dagat sa Galilea nga ginatawag usab nga Dagat sa Tiberias. 2 Daghan kaayo ang katawhan nga misunod kaniya, tungod kay nakita nila ang iyang mga gibuhat nga mga milagro sa iyang pagpang-ayo sa mga masakiton. 3 Mitungas si Jesus ug ang iyang mga sumusunod sa bungtod ug didto nanglingkod. 4 (Hapit na niadto ang pagsaulog sa mga Judio sa Pista sa Paglabay sa Anghel.) 5 Sa pagtan-aw ni Jesus, nakita niya ang daghan nga mga tawo nga nagpadulong kaniya. Busa miingon siya kang Felipe, “Asa ba kita makapalit ug pagkaon aron makakaon kining mga tawo?” 6 (Mao kini ang iyang pangutana tungod kay gusto niya nga sulayan si Felipe. Apan sa pagkatinuod, may plano na siyang daan kon unsa ang iyang buhaton.) 7 Miingon si Felipe kaniya, “Sa kadaghan niining mga tawo, bisag gamay lang ang atong ihatag nga pagkaon sa matag usa kanila, ang walo ka bulan nga sweldo sa usa ka tawo kulang pa nga ipalit.” 8 Apan miingon ang igsoon ni Pedro nga si Andres nga usa usab sa mga sumusunod ni Jesus, 9 “May batang lalaki dinhi nga adunay lima ka buok pan ug duha ka isda. Apan mag-unsa man kini sa kadaghan sa mga tawo?” 10 Miingon si Jesus, “Sige, palingkora ninyo ang mga tawo.” Daghang mga balili niadtong mga lugara busa nanglingkod ang mga tawo. Ang mga lalaki lang mikabat nang daan ug mga 5,000. 11 Unya, gikuha ni Jesus ang pan ug gipasalamatan niya ang Dios, ug giapod-apod ngadto sa mga tawo nga nanglingkod didto. Mao gihapon kini ang iyang gibuhat sa isda, ug silang tanan nangaon kutob sa ilang gusto. 12 Pagkahuman nila ug pangaon, miingon si Jesus sa iyang mga sumusunod, “Tigoma ninyo ang mga sobra aron wala gayoy mausik.” 13 Busa gitigom nila ang tanan nga sobra. Ug gikan sa lima ka pan nga gipakaon sa mga tawo, nakapuno pa sila ug 12 ka bukag.
14 Pagkakita sa mga tawo niadtong milagro nga gibuhat ni Jesus, miingon sila, “Mao na gayod kini ang tinuod nga Propeta nga atong gipaabot nga moanhi dinhi sa kalibotan!” 15 Nahibalo nang daan si Jesus nga aduna silay tuyo nga kuhaon siya ug pugson nga mahimong hari. Busa mipahawa siya didto ug mitungas na usab sa mas taas pa nga bahin sa bungtod ug nag-inusara.
Naglakaw si Jesus Ibabaw sa Tubig
16 Sa pagkakilomkilom na, nanglugsong sa baybayon ang iyang mga sumusunod 17 ug nanakay sa sakayan. Ngitngit na, apan wala pa mahiapas kanila si Jesus. Busa misugod na lang sila sa pagtabok balik sa Capernaum. 18 Samtang nanabok sila, kalit nga mikusog ang hangin ug midagko ang mga balod. 19 Sa dihang nakapalayo na sila ug mga lima o kaha unom ka kilometro, nakita nila si Jesus nga nagalakaw ibabaw sa tubig padulong sa ilang sakayan, ug nahadlok sila. 20 Apan si Jesus miingon kanila, “Ayaw kamo kahadlok, ako kini!” 21 Busa gipasakay nila siya. Ug nakaabot dayon sila sa ilang padulngan.
Gipangita sa mga Tawo si Jesus
22-23 Pagkasunod adlaw, wala pa gayod mamahawa ang mga tawo didto sa lugar nga gipakan-an kanila sa Ginoo sa pan nga iyang gipasalamatan sa Dios. Nahibalo sila nga sa miaging gabii may usa lang ka sakayan didto, ug mao kadto ang gisakyan sa mga sumusunod ni Jesus. Nahibalo usab sila nga wala mosakay si Jesus uban sa iyang mga sumusunod. Unya, may miabot nga mga sakayan didto nga gikan sa Tiberias. 24 Busa pagkahibalo sa mga tawo nga wala na didto si Jesus ug ang iyang mga sumusunod, nanakay sila sa mga sakayan ug nangadto sa Capernaum aron pangitaon si Jesus.
Ang Pagkaon nga Nagahatag ug Kinabuhi
25 Pag-abot nila didto sa Capernaum nakita nila si Jesus. Miingon sila, “Magtutudlo, kanus-a ka pa dinhi?” 26 Miingon si Jesus kanila, “Sa pagkatinuod, sultihan ko kamo nga ginapangita ninyo ako dili tungod sa mga milagro nga inyong nakita, kondili tungod kay gipakaon ko kamo ug pan ug nabusog kamo. 27 Apan ayaw kamo paghago alang sa pagkaon nga madunot lang, kondili paghago kamo alang sa pagkaon nga molungtad ug nagahatag ug kinabuhi nga walay kataposan. Ako nga Anak sa Tawo mao ang mohatag kaninyo niini nga pagkaon, kay ako ang gihatagan sa Dios nga Amahan sa katungod nga mohatag niini.” 28 Busa nangutana sila kaniya, “Unsa man ang angay namong buhaton aron masunod namo ang gusto nga ipabuhat sa Dios?” 29 Mitubag si Jesus, “Ang gusto sa Dios nga inyong buhaton mao kini: motuo kamo kanako nga iyang gipadala.” 30 Miingon usab sila, “Unsa man nga milagro ang imong ipakita kanamo aron motuo kami kanimo? 31 Kaniadto ang atong mga katigulangan mikaon sa pagkaon nga gitawag nga ‘manna’ sa dihang didto pa sila sa kamingawan. Kay nagaingon ang Kasulatan nga gihatagan sila ni Moises ug pagkaon nga gikan sa langit.” 32 Miingon si Jesus kanila, “Sa pagkatinuod, sultihan ko kamo nga dili si Moises ang naghatag ug pagkaon nga gikan sa langit kondili ang akong Amahan. Ug siya mao usab ang nagahatag kaninyo sa tinuod nga pagkaon gikan sa langit. 33 Kay ang pagkaon nga ginahatag sa Dios walay lain kondili siya nga gikan sa langit ug nagahatag ug kinabuhi sa mga tawo dinhi sa kalibotan.” 34 Miingon dayon ang mga tawo, “Hatagi kami kanunay nianang pagkaon nga imong ginaingon.” 35 Miingon si Jesus, “Ako mao ang pagkaon nga nagahatag ug kinabuhi. Ang nagaduol ug nagatuo kanako dili na gayod pagagutomon o pagauhawon.”
36 “Apan sama sa giingon ko na kaninyo kaniadto, dili gihapon kamo motuo kanako bisan nakita na ninyo ang mga milagro nga akong gibuhat. 37 Ang tanang tawo nga ginahatag sa Amahan kanako moduol kanako, ug ang moduol kanako dili ko gayod isalikway. 38 Kay nanaog ako gikan sa langit dili aron tumanon ko ang akong kaugalingon nga kabubut-on, kondili ang kabubut-on sa akong Amahan nga nagpadala kanako. 39 Ug mao kini ang kabubut-on sa nagpadala kanako: nga dili ko pasagdan nga mawala ang bisan usa kanila nga iyang gitugyan kanako, hinuon banhawon ko sila sa kataposan nga adlaw. 40 Kay mao kini ang kabubut-on sa akong Amahan: nga ang tanan nga nagaila ug nagatuo kanako makaangkon sa kinabuhi nga walay kataposan, ug banhawon ko sila sa kataposan nga adlaw.”
41 Nagbagulbol ang mga Judio batok kang Jesus, kay miingon man siya nga siya mao ang kalan-on nga gikan sa langit. 42 Miingon sila, “Si Jesus lang kana nga anak ni Jose. Nganong nagaingon man siya nga gikan siya sa langit, nga nakaila man gani kita sa iyang amahan ug inahan?” 43 Gitubag sila ni Jesus, “Ayaw kamo pagbagulbol. 44 Walay makaduol kanako kon dili tandogon sa Amahan nga nagpadala kanako ang iyang kasingkasing. Ug sila nga moduol kanako banhawon ko sa kataposan nga adlaw. 45 May gisulat ang usa sa mga propeta nga nagaingon, ‘Silang tanan tudloan sa Dios.’ Busa ang tanan nga magpatalinghog sa mga gitudlo sa Amahan moduol kanako. 46 Wala kini magpasabot nga may tawo na nga nakakita sa Amahan. Ako nga naggikan sa Dios nga Amahan mao lang gayod ang nakakita kaniya.”
47 “Sa pagkatinuod, sultihan ko kamo nga ang nagatuo kanako adunay kinabuhi nga walay kataposan, 48 tungod kay ako mao ang kalan-on nga nagahatag ug kinabuhi. 49 Ang inyong mga katigulangan mikaon sa kalan-on nga gitawag nga ‘manna’ sa didto pa sila sa kamingawan, apan nangamatay gihapon sila. 50 Apan ako ang kalan-on nga mikanaog gikan sa langit. Si bisan kinsa nga mokaon niini nga pagkaon dili na mamatay. 51 Ako mao ang buhing kalan-on nga mikanaog gikan sa langit. Si bisan kinsa nga mokaon niini magakinabuhi sa walay kataposan. Tungod kay ang kalan-on nga akong ihatag kaniya mao ang akong lawas. Ihatag ko kini aron makaangkon ang mga tawo dinhi sa kalibotan ug kinabuhi nga walay kataposan.”
52 Naglantugi ang mga Judio nga naminaw kang Jesus. Miingon sila, “Unsaon ba paghatag niini nga tawo kanato sa iyang lawas aron atong kaonon?” 53 Miingon si Jesus kanila, “Sa pagkatinuod, sultihan ko kamo nga kon dili kamo mokaon sa lawas sa Anak sa Tawo ug kon dili kamo moinom sa iyang dugo, dili gayod kamo makabaton sa kinabuhi nga walay kataposan. 54 Apan si bisan kinsa nga mokaon sa akong lawas ug moinom sa akong dugo may kinabuhi nga walay kataposan, ug banhawon ko siya sa kataposan nga adlaw. 55 Kay ang akong lawas mao ang tinuod nga pagkaon ug ang akong dugo mao ang tinuod nga ilimnon. 56 Si bisan kinsa nga nagakaon sa akong lawas ug nagainom sa akong dugo nagapabilin kanako ug ako nagapabilin usab kaniya. 57 Ang Dios nga Amahan nga nagpadala kanako mao ang gigikanan sa kinabuhi, ug tungod kaniya nagakinabuhi ako. Sama usab niini ang mahitabo sa mga nagakaon kanako, magakinabuhi usab sila tungod kanako. 58 Ako ang kalan-on nga naggikan sa langit. Dili kini sama sa ‘manna’ nga gikaon sa inyong mga katigulangan, kay nangamatay man gihapon sila. Ang nagakaon niining pagkaon nga akong giingon kaninyo mabuhi sa walay kataposan.” 59 Gisulti kini ni Jesus samtang nagtudlo siya didto sa simbahan sa mga Judio sa Capernaum.
Ang mga Pulong nga Nagahatag sa Kinabuhi nga Walay Kataposan
60 Daghan sa iyang mga sumusunod ang nakadungog sa iyang gitudlo ug miingon, “Labihan kalisod kining iyang gitudlo, kinsay makadawat niini?” 61 Bisan walay nagsulti kang Jesus, nahibaloan niya nga ang iyang mga sumusunod nagabagulbol tungod niadtong iyang gitudlo. Busa miingon si Jesus kanila, “Nahiubos ba kamo sa akong gisulti? 62 Unsaon na lang kon ako nga Anak sa Tawo makita ninyo nga mokayab balik sa akong gigikanan? 63 Ang Espiritu Santo mao ang nagahatag sa kinabuhi. Ang tawo dili makahimo niini. Ang akong gisulti kaninyo gikan sa Espiritu Santo, ug nagahatag sa kinabuhi. 64 Apan diha kaninyo adunay mga wala nagatuo kanako.” (Miingon siya niini tungod kay nahibaloan na niyang daan kon kinsa kadtong mga dili motuo ug kon kinsa ang magluib kaniya.) 65 Ug midugang siya pag-ingon, “Mao kini ang hinungdan kon nganong nag-ingon ako kaninyo nga walay makaduol kanako kon dili itugot sa Amahan.”
66 Sukad niadto, daghan sa mga sumusunod ni Jesus ang mibiya ug wala na mokuyog kaniya. 67 Busa miingon si Jesus sa iyang dose ka apostoles, “Mobiya ba usab kamo kanako?” 68 Mitubag si Simon Pedro kaniya, “Ginoo, kang kinsa pa man kami moadto? Ikaw lang ang nagtudlo mahitungod sa kinabuhi nga walay kataposan. 69 Nagatuo kami kanimo tungod kay nahibaloan namo nga ikaw mao gayod ang Balaan nga gipadala sa Dios.” 70 Miingon si Jesus kanila, “Dili ba gipili ko kamong dose? Apan anak sa Yawa ang usa kaninyo!” 71 Ang gitumong ni Jesus mao si Judas nga anak ni Simon Iscariote. Kay bisan tuod si Judas usa sa dose ka mga apostoles, siya mao ang magluib kang Jesus.


text:
KAPITULO 35
Makamata Kita Gikan sa Kamatayon!
KON ugaling kita mamatay, buot ba sa Diyos nga kita banhawon, nga mao, kita buhion na usab?— Ang maayong tawo nga si Job nagtuo nga buot sa Diyos nga kita banhawon. Busa sa dihang naghunahuna si Job nga hapit na siyang mamatay, siya miingon sa Diyos: “Ikaw motawag, ug ako motubag kanimo.” Miingon si Job nga si Jehova nga Diyos nangandoy, o buot gayod, nga siya banhawon.
Si Jesus sama gayod ni Jehova nga Diyos, nga iyang Amahan. Buot ni Jesus nga motabang kanato. Sa dihang ang usa ka sanlahon miingon kaniya, “kon buot mo lamang, ikaw makahinlo kanako,” si Jesus mitubag: “Buot ko.” Ug giayo niya ang tawong sanlahon.
Nakat-onan ni Jesus gikan sa iyang Amahan ang paghigugma sa mga bata. Sa duha ka higayon kanhi, gigamit ni Jehova ang iyang mga alagad aron banhawon ang mga bata. Si Elias nangaliyupo kang Jehova nga banhawon ang anak lalaki sa babaye nga nag-abiabi kang Elias. Ug gibanhaw ni Jehova ang bata. Gigamit usab ni Jehova ang iyang alagad nga si Eliseo aron banhawon ang usa ka batang lalaki.
Dili ba makapalipay nga mahibalo nga si Jehova nahigugma pag-ayo kanato?— Dili lang siya naghunahuna kanato samtang kita buhi pa. Mahinumdom usab siya kanato kon kita mamatay man ugaling. Miingon si Jesus nga ang Amahan nag-isip gani sa mga patay nga iyang gihigugma ingong buhi! (Lucas 20:38) Ang Bibliya nag-ingon nga ‘dili ang kamatayon ni kinabuhi ni mga butang karon ni mga butang nga moabot ang makabulag kanato gikan sa gugma sa Diyos.’
Sa dinhi si Jesus sa yuta, iyang gipakita nga si Jehova mahunahunaon kaayo sa gagmayng mga bata. Makahinumdom ka nga si Jesus naghatag ug panahon sa pagpakigsulti sa mga bata mahitungod sa Diyos. Apan nahibalo ka ba nga ang Diyos naghatag ug gahom kang Jesus sa pagbuhi pag-usab sa mga bata gikan sa mga patay?— Hisgotan nato ang panahong gibanhaw ni Jesus ang 12-anyos nga anak babaye sa tawo nga ginganlag Jairo.
Si Jairo uban sa iyang asawa ug ilang bugtong nga anak nagpuyo duol sa Dagat sa Galilea. Usa ka adlaw niana ang batang babaye nasakit nga grabe, ug si Jairo nakaamgo nga siya mahimong mamatay. Nakahunahuna siya kang Jesus, kadtong nadungog ni Jairo nga maoy talagsaong tawo nga makaayo sa mga sakit sa katawhan. Busa milakaw si Jairo aron pangitaon siya. Iyang nakaplagan si Jesus sa baybayon sa Dagat sa Galilea, nga nagtudlo sa daghang tawo.
Misaliut-ot si Jairo sa panon sa katawhan ug mihapa sa tiilan ni Jesus. Siya miingon kang Jesus: ‘Grabe ang sakit sa akong batang babaye. Mahimo ba nga imo siyang adtoon ug tabangan? Adtoa intawon siya.’ Si Jesus dihadiha mikuyog kang Jairo. Ang panon sa katawhan nga nangabot aron makigkita sa Dakong Magtutudlo misunod usab. Apan sa dihang layolayo na silag nalakaw, ang pipila ka lalaki gikan sa balay ni Jairo nangabot ug giingnan siya: “Ang imong anak nga babaye namatay na! Nganong hasolon pa ang magtutudlo?”
Nakadungog si Jesus sa pagsulti niana sa mga lalaki. Nahibalo siya nga si Jairo nasubo pag-ayo tungod sa pagkamatay sa iyang bugtong anak. Busa Siya misulti kaniya: ‘Ayaw ug kahadlok. Tuo lamang sa Diyos, ug ang imong anak nga babaye mamaayo ra.’ Nagpadayon sila sa paglakaw hangtod sila nakaabot sa balay ni Jairo. Nanaghilak didto ang mga higala sa pamilya. Nasubo sila kay ang ilang batang higala namatay. Apan giingnan sila ni Jesus: ‘Hunong na kamo sa paghilak. Ang batang babaye wala mamatay, apan siya natulog lamang.’
Sa gisulti kadto ni Jesus, ang mga tawo nangatawa, kay sila nahibalo nga ang batang babaye namatay. Nan, sa imong hunahuna nganong si Jesus nag-ingon nga siya natulog lamang?— Sa imong hunahuna unsang pagtulon-an ang buot niyang itudlo sa mga tawo?— Buot niyang sila mahibalo nga ang kamatayon mahimong sama sa hinanok nga pagkatulog. Buot niyang tudloan sila nga pinaagi sa gahom sa Diyos, siya makapabuhi pag-usab sa patay nga tawo sama ka sayon sa atong pagpukaw sa usa ka tawo nga natulog.
Ang tanang tawo gipagawas ni Jesus sa balay gawas lang sa iyang mga apostoles nga si Pedro, Santiago, ug Juan ug sa amahan ug inahan sa batang babaye. Unya misulod siya sa dapit nga nahimutangan sa bata. Iyang gikuptan ang iyang kamot ug miingon: ‘Inday, bangon!’ Ug siya dihadiha mibangon ug milakaw! Ang iyang amahan ug inahan nahupngan gayod sa kalipay.
Hunahunaa kini karon. Sanglit si Jesus nakapabuhi pag-usab niadtong batang babaye, makahimo ba usab siya niana sa uban?— Sa imong hunahuna iya bang buhaton kana?— Oo, iyang buhaton kana. Si Jesus mismo miingon: “Ang takna nagsingabot nga ang tanan nga anaa sa handomanang mga lubnganan makadungog sa [akong] tingog ug manggula.”
Sa imong hunahuna buot ba ni Jesus nga banhawon ang mga tawo?— Ang laing pananglitan diha sa Bibliya motabang sa pagtubag sa maong pangutana. Ang nahitabo usa ka adlaw duol sa siyudad sa Nain nagpakita kon unsay pagbati ni Jesus bahin sa mga tawo nga nagbangotan panahon sa mga paglubong.
Ang usa ka babaye maoy uban sa panon sa katawhan nga naglakaw aron ilubong ang iyang anak lalaki samtang ang panon mibiya sa Nain. Dili pa dugay, namatay ang iyang bana, ug niadtong higayona ang patay mao ang iyang bugtong anak. Pagkadako sa iyang kasubo! Ang daghang taga-Nain nagsunod samtang ang lawas sa iyang anak gidala sa gawas sa siyudad. Naghilak ang babaye, ug ang mga tawo walay mahimo sa paghupay kaniya.
Niadtong adlawa, si Jesus ug ang iyang mga tinun-an naatol nga nagpadulong sa siyudad sa Nain. Duol sa ganghaan sa siyudad, nahibalag nila ang panon sa katawhan nga maglubong sa anak niadtong bayhana. Sa dihang nakita ni Jesus ang naghilak nga babaye, giabot siyag kaluoy kaniya. Ang iyang kasingkasing natandog tungod sa hilabihang kasubo sa babaye. Buot niya nga motabang kaniya.
Busa nga may pagkamabination apan may kalig-on nga nakapaaghat sa babaye sa pagpamati, siya miingon: ‘Hunong na sa paghilak.’ Tungod sa iyang panggawi ug paglihok ang tanan naikag sa pagtan-aw kaniya. Samtang si Jesus nagpaingon sa lawas, ang tanan nahibulong gayod kon unsay iyang buhaton. Si Jesus misulti, nga nagsugo: “Dong, ingnon ko ikaw, Bangon!” Siya dihadiha milingkod! Ug siya misugod sa pagsulti.
Di tiaw ang gibati sa babaye! Unsay imong bation nga magdawat pag-usab sa namatay nga minahal?— Dili ba kini nagpakita nga si Jesus tinuod nga nahigugma sa mga tawo ug buot motabang kanila?— Hunahunaa lang kon unsa unya ka makapalipay ang pagdawat sa mga tawo nga mabuhi pag-usab!
Nianang panahona ang pipila sa mga binanhaw maoy mga tawong atong nailhan sa nangagi, lakip ang mga bata. Mailhan nato sila kon kinsa sila sama nga si Jairo nakaila sa iyang anak babaye sa dihang siya gibanhaw ni Jesus. Ang uban maoy mga tawo nga namatay ginatos o linibo ka tuig kanhi. Apan ang Diyos dili makalimot kanila bisan pag sila nabuhi dugay na kaayo kanhi.
Dili ba makapalipay nga mahibalo nga si Jehova nga Diyos ug ang iyang Anak, si Jesus, nahigugma pag-ayo kanato?— Buot nila nga kita mabuhi, dili lang sa pipila ka tuig, kondili sa walay kataposan!
Mahitungod sa talagsaong paglaom alang sa mga patay diha sa Bibliya, palihog ug basa sa Isaias 25:8; Buhat 24:15; ug 1 Corinto 15:20-22.


text:
1Kay buot ko nga inyong hibaloan kong daw unsa ka daku ang akong pag-pakigbisug tungod kaninyo, ug tungod kanila nga atua sa Laodicea, ug tungod sa tanang wala makakita sa akong nawong bahin sa unod; 2Aron paglipayon ang ilang mga kasingkasing, nga sa gihiusa sila sa gugma, ug alang sa bug-os nga mga pagkadato sa hingpit nga pagsalig sa pagsabut, aron sila managpakaila sa tinago sa Dios, nga mao si Cristo; 3Nga kaniya anaa natago ang tanang mga bahandi sa kaalam ug kahibalo. 4Kini giingon ko aron walay bisan kinsa nga maglimbong kaninyo sa pulong nga mabihagon. 5Kay bisan ako wala diha kaninyo sa unod, apan sa espiritu anaa ako uban kaninyo, nga nagakalipay ug nagatan-aw sa inyong pagkabutang ug pagkalig-on sa inyong pagtoo diha kang Cristo. 6Busa, maingon ngagidawat ninyo si Cristo Jesus nga Ginoo, sa ingon niana managgawi kamo diha kaniya, 7Nga gipagamut ug gitukod diha kaniya, ug ginapalig-on sa inyong pagtoo, bisan ingon sa gitudlo kaninyo, nga madagayaon sa pagpasalamat. 8Magmatngon kamo, aron dili kamo mabihag pinaagi sa filosofia ug sa pag-limbong nga walay-pulos, sumala sa gikabilinbilin nga sugilon sa mga tawo, sumala sa mga bata nga pagtolon-an sa kalibutan, ug dili sumala kang Cristo. 9Kay diha kaniya nagapuyo ang bug-os nga kahupnganan sa pagka-Dios, sa lawas gayud, 10Ug diha kaniya kamo napuno, nga siya mao ang ulo sa tanang kapunoanan ug kagamhanan; 11Nga kaniya mga gicircuncicionan usab kamo sa circuncicion nga wala pagbuhata sa mga kamot pinaagi sa pag-ayad sa lawas sa unod, diha sa circuncicion ni Cristo; 12Nga sa gilubong kamo uban kaniya diha sa bautismo, diin gibanhaw usab kamo uban kaniya, pinaagi sa pagtoo sa buhat sa Dios, nga nagbanhaw kaniya gikan sa mga minalay. 13Ug kamo, sa nangamatay na tungod sa inyong mga paglapas ug sa pagkawalay-circuncicion sa inyong unod, kamo gibuhi niya sa tingub uban kaniya, nga nagpasaylo kanato sa atong tanan nga mga paglapas; 14Sa gipala ang sinulat sa mga tulomanon nga batok kanato nga mao ang supak kanato; ug gikuha niya kini sa taliwala, nga iyang gilansang kini sa cruz; 15Sa gihuboan niya ang mga punoan ug mga kagamhanan, gibuhat sila nga usa ka talan-awon sa dayag gayud, nga niini gidaug niya sila. 16Busa, ayaw pagtugot nga may bisan kinsa nga maghukom kaninyo tungod sa kalan-on kun sa ilimnon, kun sa bahin sa fiesta, kun sa bag-ong bulan, kun sa adlaw nga igpapahulay: 17Nga maoy usa ka landong sa mga butang nga umalabut; apan ang lawas iya ni Cristo. 18Ayaw pagtugot nga may bisan kinsa nga magatikas kaninyo sa inyong ganti pinaagi sa kinabubut-ong pagpaubos ug pagsimba sa mga manolonda, nga nagabarug sa mga butang nga iyang nakita, nga sa walay hinungdan nagpaburot sa iyang panghunahuna nga lawasnon. 19Ug wala magapabilin sa Ulo, nga gikan kaniya ang tibook nga lawas, nasangkap sa mga bahin ug gibugkos pagtingub pinaagi sa mga sumpay sa mga lutahan, ug sa kaugatan, nga nagatubo sa pagtubo nga iya sa Dios. 20Kong kamo nangamatay uban kang Cristo gikan sa mga bata nga pagtolon-an sa kalibutan, ngano ba, ingon nga mga buhi sa kalibutan, nagapasakup kamo sa inyong kaugalingon sa mga tulomanon: 21Dili ka magkupot, ni magtilaw, ni maghikap, 22(Nga kanang tanan nga mga butang, magakawala uban sa paggamit), uyon sa mga sugo ug sa mga pagtolon-an sa mga tawo? 23Ang maong mga butang, sa pagkamatuod, may pagpasundayag sa kaalam sa kinabubut-ong pagsimba, ug sa pagpaubos ug sa pagsakit sa lawas; apan mga walay kapuslanan batok sa pagpatuyang sa unod.
Copyright
Learn More


text:
1Sa dihang gikauyonan nga molawig kami ngadto sa Italia, gitugyan nila si Pablo ug ang pipila ka mga binilanggo ngadto kang Julio, usa ka kapitan sa Romanhong kasundalohan nga ginganlag "Kasundalohan sa Emperador." 2May barko nga gikan sa Adramito nga andam na sa paglawig padulong sa mga dunggoanan sa lalawigan sa Asia. Misakay kami ug milawig. Mikuyog kanamo si Aristarco nga taga-Tesalonica, usa ka siyudad sa Macedonia. 3Sa pagkasunod adlaw miabot kami sa Sidon. Si Julio maayo kaayo kang Pablo ug gitugotan niya si Pablo pagduaw sa iyang mga kahigalaan aron kahatagan siya sa iyang mga gikinahanglan. 4Unya mipadayon kami sa among panaw ug tungod kay sungsungon man kaayo ang hangin mipaingon kami sa nasalipdang bahin sa pulo sa Cipre. 5Milabang kami sa dagat atbang sa Cilicia ug Pampilia ug miabot sa Mira sa Licia. 6Didto, ang kapitan nakakita ug barko nga gikan sa Alejandria nga moadto sa Italia busa iya kaming gipabalhin sa maong barko. 7Hinay ang among paglawig sulod sa pipila ka adlaw ug tapos namo hiagii ang dakong kalisod miabot kami atbang sa lungsod sa Nido. Ug tungod kay sungsungon man kaayo ang hangin, mipadulong kami sa nasalipdang bahin sa pulo sa Creta atbang sa Salmone. 8Namidpid kami sa kabaybayonan ug uban sa dakong kalisod miabot kami sa dapit nga ginganlag Mga Maayong Dunggoanan nga dili layo sa lungsod sa Lasea. 9Nagpabilin kami didto ug dugay hangtod nga naabtan kami sa panahon nga makuyaw na kaayo ang pagpanaw sa kadagatan kay milabay na man ang Adlaw sa Pagtubos. Busa gitambagan sila ni Pablo, 10"Mga higala, nasabot ko nga makuyaw na ang atong panaw ug moabot ang dakong kadaot sa atong karga ug sa barko ingon man sa atong kinabuhi." 11Apan ang kapitan sa mga sundalo mas mituo sa gisulti sa kapitan ug sa tag-iya sa barko kay kang Pablo. 12Ang dunggoanan dili maayong dapit nga katagoan sa panahon sa tingtugnaw busa ang kadaghanan miuyon sa pagpadayon paglawig ug sa pagpaningkamot pagdunggo sa Fenicia. Usa kini ka dunggoanan sa Creta nga nag-atubang sa habagatang-kasadpan ug sa amihanang-kasadpan ug makatago sila didto sa panahon sa tingtugnaw. 13Unya misugod paghuros sa hinay ang habagat ug ang mga tawo nagdahom nga matuman nila ang ilang laraw busa giisa nila ang angkla ug namaybay sila sa Creta. 14Apan wala madugay mihuros gikan sa pulo ang kusog kaayong hangin nga gikan sa amihanang sidlakan. 15Mihampak kini sa barko ug sanglit dili na man namo masungsong ang hangin, nagpaanod na lamang kami. 16Nasalipdan kami sa paghitungod namo sa habagatang bahin sa gamayng pulo sa Clauda. Unya among gipahigayon ang sakayan uban sa dakong kalisod aron dili malunod. 17Gikarga nila kini ug unya ang barko gihigtan nilag mga pisi aron malig-on. Tungod sa ilang kahadlok nga masangad sila sa kabalasan sa Sirtis, gihipos nila ang layag ug nagpaanod na lang sila. 18Mipadayon pagkusokuso ang kusog nga unos busa sa pagkasunod nga adlaw gilabay nila sa dagat ang mga kargamento sa barko 19ug sa sunod pa gayod nga adlaw ilang gipanglabay ang mga kasangkapan sa barko. 20Sulod sa daghang mga adlaw wala namo makita ang adlaw ug ang mga bituon ug mipadayon paghuros ang makusog nga hangin. Sa kataposan nawad-an kamig paglaom nga maluwas pa. 21Tapos sa pipila ka adlaw nga ang mga tawo walay kaon, mitindog si Pablo ug miingon, "Mga higala, kon namati pa lang unta kamo kanako ug wala molawig gikan sa Creta, dili unta kita mahiagom niining tanang kadaot ug kapildihan. 22Apan karon naghangyo ako kaninyo nga dili kamo mahadlok kay walay usa kaninyo nga mamatay. Ang barko lamang ang mapildi. 23Kay kagabii ang Dios nga maoy nanag-iya kanako ug maoy akong gisimba nagpadalag anghel 24nga miingon kanako, "Pablo! ‘Ayaw kahadlok! Kinahanglan moatubang ka sa Emperador ug ang Dios, sa iyang kaayo, moluwas kaninyong tanan tungod kanimo.’ 25Busa salig kamo kay ako nagsalig sa Dios nga matuman gayod ang iyang gisulti kanako. 26Apan idagsa kita ngadto sa laing pulo." 27Sa pagka-ika-14 ka gabii, gianod pa gihapon kami ngadto sa Adria. Sa pagkatungang gabii, ang mga tripulante nakamatikod nga nagkaduol kamig yuta. 28Busa ilang gisukod ang giladmon sa tubig pinaagig pisi nga sa tumoy may gihigot nga pabug-at ug nasuta nila nga ang giladmon 20 ka dupa. Ug sa unahan ug diyutay gisukod na usab nila ug nasuta nila nga 15 na lamang ka dupa ang giladmon. 29Tungod sa kahadlok nga madasmag kami sa mga bato, miariya silag upat ka angkla sa ulin ug nag-ampo nga mabuntag na unta. 30Ang mga tripulante buot mobiya sa barko busa giariya nila ang sakayan sa pasangil nga iariya nila ang pipila ka angkla sa dulong. 31Apan si Pablo miingon sa kapitan sa kasundalohan ug sa mga sundalo, "Kon kining mga tripulante dili magpabilin sa barko, dili kamo mangaluwas." 32Busa giputol sa mga sundalo ang mga pisi nga naggaid sa sakayan ug gipasagdan kini nga ianod. 33Hapit na kadto mabuntag ug giagda ni Pablo silang tanan sa pagkaon. Siya miingon, "Napulog-upat na ka adlaw karon sa inyong pagpaabot ug wala gayod kamoy kaon. 34Busa naghangyo ako kaninyo pagkaon aron kamo mabaskog kay walay mawala bisan usa ka buhok sa inyong ulo." 35Unya mikuhag pan si Pablo, nagpasalamat sa Dios atubangan nilang tanan ug gipikaspikas niya kini ug gikaon. 36Ug nadasig silang tanan ug nangaon usab sila. 37Kaming tanan 276 ka buok. 38Sa nabusog na ang tanan, gilabog nila sa dagat ang mga trigo aron dili mabug-atan ang barko. 39Sa pagkabuntag na, wala maila sa mga tripulante kon unsa kadtong dapita apan nakita nila ang usa ka luok nga may lapyahan ug mihukom sila nga ipasangad didto ang barko kon ugaling mahimo. 40Busa giputol nila ang mga higot sa angkla ug kini gibiyaan nila sa dagat. Gibadbad usab nila ang mga pisi nga gihigot sa mga timon. Unya giisa nila ang layag didto sa dulong sa barko aron sila ipadpad sa hangin ngadto sa baybayon. 41Apan nahipunta ang barko sa mabawng dapit ug nasangad. Ang dulong niini miungot ug wala na maukang samtang ang ulin naguba sa dagkong mga balod. 42Naglaraw unta ang mga sundalo sa pagpatay sa tanang mga binilanggo aron walay usa kanila nga makalangoy ngadto sa baybayon ug makapuga. 43Apan ang kapitan sa kasundalohan buot moluwas kang Pablo busa gisanta niya sila. Unya ang tanan nga makalangoy iyang gipauna pag-ambak ug gipalangoy ngadto sa baybayon ug 44ang uban gipasunod niya nga mag-abay sa mga tabla o sa bisan unsang gubang bahin sa barko. Sa ingon niini, nakaabot kaming tanan sa baybayon.
Copyright
Learn More


text:
MGA BAHANDI SA PULONG SANG DIOS | SALMO 60-68
Dayawon si Jehova, ang Manugpamati sang Pangamuyo
Ipangamuyo ang imo mga panaad kay Jehova
Magsalig kay Jehova paagi sa pagpabutyag sang imo balatyagon sa iya sa pangamuyo
Nalakip sa hanuot nga pangamuyo ang aton nasulod nga balatyagon
Kon espesipiko ang aton pangamuyo, madali naton makita ang sabat ni Jehova
Si Jehova ang Manugpamati sang pangamuyo sang tanan nga matarong
Si Jehova nagapamati sa “tanan nga sahi sang tawo” nga sinsero sa pagkilala sa iya kag sa paghimo sang iya kabubut-on
Makapalapit kita kay Jehova paagi sa pangamuyo sa bisan ano nga tion
Isulat ang pila ka topiko nga luyag mo ilakip sa imo pangamuyo:


text:
SUNDOGA ANG ILANG PAGTUO
Siya Milahutay Bisan sa Inhustisya
SI Elias naglakaw diha sa Walog sa Jordan. Pipila ka semana na siyang nagbaktas gikan sa amihanan sa Bukid sa Horeb. Sa kataposan, nakabalik na siya sa Israel ug nakita niya ang mga kausaban sa iyang yutang natawhan. Ang mga epekto sa dugayng hulaw nagsugod nag kawala. Nagsugod na usab ang ulan sa tinghunlak, ug ang mga mag-uuma nagdaro na sa ilang mga uma. Lagmit nahupayan ang manalagna sa pagkakita nga ang yuta naulian na, apan ang mga tawo mao ang labing hinungdanon kaniya. Wala pa gayod sila maulii sa espirituwal. Kaylap gihapon ang pagsimba kang Baal, ug si Elias daghan pag angayng buhaton. *
Duol sa lungsod sa Abel-mehola, nakita ni Elias ang mga mag-uuma nga nagdaro sa usa ka dakong umahan. Dihay 24 ka baka nga giparis pagyugo, ug ang 12 ka paris naglumbay pagdaro, nga nagpatunghag magkabuyon nga mga tudling sa umog nga yuta. Ang kinaulahian sa lumbay mao ang gipangita ni Elias. Kini mao si Eliseo, ang gipili ni Jehova nga mopuli kang Elias. Kas-a si Elias mibati nga siya na lang ang nagmaunongon sa Diyos, busa sa walay duhaduha gusto gayod niyang mahimamat kining tawhana.
Nagpanuko kaha si Elias sa pagpiyal sa pipila niya ka responsabilidad o sa pagpaambit sa iyang mga pribilehiyo? Nabalaka kaha siya nga mapulihan sa umaabot? Dili kita makaingon niana; ni makaingon kita nga wala siya mabalaka. Kay kon buot hunahunaon, siya “usa ka tawo nga may pagbati nga sama kanato.” (Santiago 5:17) Bisan unsa pa man, ang Bibliya nag-ingon: “Si Elias mitabok paingon kaniya ug gisul-ob ang iyang opisyal nga besti ngadto kaniya.” (1 Hari 19:19) Ang opisyal nga besti ni Elias
Sa iyang bahin, ang mas bata nga si Eliseo andam motabang sa edaran na nga manalagna. Si Eliseo wala dayon mopuli kang Elias. Hinunoa, sulod sa mga unom ka tuig, siya mapainubsanong nag-uban-uban ug nagtabang sa tigulang nga manalagna, ug sa ulahi siya nailhan ingong ang usa nga “nagbubo ug tubig sa mga kamot ni Elias.” (2 Hari 3:11) Makapahupay gayod alang kang Elias nga nakabatog takos ug matinabangong tig-alagad! Lagmit nahimo silang suod nga managhigala. Ang ilang pagdinasigay seguradong nakatabang nila sa paglahutay sa grabeng inhustisya nga kaylap sa yuta. Nianang panahona, misamot pa ang pagkadaotan ni Haring Ahab.
Nakasinati ka na bag inhustisya? Kadaghanan kanato nakasinati niana niining daotang kalibotan. Ang pagkabatog higala nga nahigugma kang Jehova makatabang nimo sa paglahutay. Daghan sab kag makat-onan sa pagtuo ni Elias dihang makasinati kag inhustisya.
“TINDOG, LUGSONG ARON MAKIGKITA KANG AHAB”
Si Elias ug Eliseo nanglimbasog sa pagpalig-on sa espirituwalidad sa mga tawo. Dayag, nanguna sila sa pagbansay sa ubang manalagna, nga giorganisar ingong mga grupo. Apan sa ulahi, si Elias nakadawat ug bag-ong asaynment gikan kang Jehova: “Tindog, lugsong aron makigkita kang Ahab nga hari sa Israel.” (1 Hari 21:18) Unsa man diay gihimo ni Ahab?
Ang hari nahimo nang apostata, nga hangtod niadtong tungora mao ang labing daotan sa mga hari sa Israel. Siya naminyo kang Jezebel, nagpakaylap sa pagsimba kang Baal sa Israel, ug nakigbahin mismo niana. (1 Hari 16:31-33) Ang Baalismo naglakip sa rituwal sa pertilidad, rituwal sa prostitusyon, ug bisan sa paghalad ug bata. Dugang pa, si Ahab bag-o lang misupak sa sugo ni Jehova nga patyon ang daotang hari sa Sirya nga si Ben-hadad. Dayag nga wala niya patya ang hari tungod sa materyal nga bentaha. (1 Hari, kapitulo 20) Apan misamot pa ang kahakog, pagkamateryalistiko, ug kapintas ni Ahab ug Jezebel.
Si Ahab may palasyo sa Samaria
Siyempre, wala na maghunahuna si Ahab sa Balaod ni Jehova. Siya mipauli “nga nagmugtok ug nagminghoy” kay wala makuha ang iyang gusto. Atong mabasa: “Siya mihigda diha sa iyang higdaanan ug naglingiw sa iyang nawong, ug siya wala mokaon.” (1 Hari 21:4) Sa dihang nakita ni Jezebel ang iyang bana nga nagkusmod samag nangluod nga bata, mihimo dayon siyag daotang plano aron makuha ang gusto sa iyang bana
Kon mabasa nimo ang iyang plano, imong mahanduraw kon unsa gayod siya ka daotan. Si Rayna Jezebel nahibalo nga sa Balaod sa Diyos gikinahanglan ang duha ka saksi aron molig-on ang usa ka seryosong sumbong. (Deuteronomio 19:15) Busa siya mihimog mga sulat gamit ang ngalan ni Ahab, nga nagsugo sa kadagkoan sa Jezreel sa pagpangitag duha ka tawo nga andam mohimog bakak nga akusasyon batok kang Nabot
Handurawa ang gibati ni Elias dihang gibutyag ni Jehova kaniya ang gibuhat sa hari ug rayna. Makapaguol gayod dihang ang mga daotan daw nagmadaogon batok sa mga inosente. (Salmo 73:3-5, 12, 13) Karon, sagad makakita kitag grabeng inhustisya
“NAKAPLAGAN MO DIAY AKO, AKONG KAAWAY?”
Gipaadto ni Jehova si Elias kang Ahab. Ang Diyos miingon: “Siya atua sa parasan ni Nabot.” (1 Hari 21:18) Dihang gisultihan ni Jezebel si Ahab nga iyaha na ang parasan, mibangon dayon kini ug miadto sa iyang bag-ong napanag-iya nga parasan. Wala gayod siya maghunahuna nga si Jehova nagtan-aw. Handurawa ang iyang panagway samtang nagsuroysuroy sa parasan, nga naghunahuna sa nindot nga tanaman nga iyang himoon niining dapita. Apan sa kalit lang, miabot si Elias! Ang iyang malipayong panagway nausab, mikulismaot sa kasuko ug kayugot, samtang mibungat niining mga pulonga: “Nakaplagan mo diay ako, akong kaaway?”
Ang mga pulong ni Ahab nagbutyag ug duha ka kabuangan. Una, sa pag-ingon niya kang Elias nga “Nakaplagan mo diay ako,” gipakita ni Ahab nga wala siya maghunahuna kang Jehova. “Nakaplagan” na siya ni Jehova. Nakita ni Jehova nga giabusohan ni Ahab ang iyang kagawasan sa pagpili ug gipahimuslan ang bunga sa daotang plano ni Jezebel. Nakita sa Diyos sa kasingkasing ni Ahab nga mas importante kaniya ang kabtangan kay sa kaluoy, hustisya, o pagkamabination. Ikaduha, sa pag-ingon niya kang Elias nga “akong kaaway,” gipadayag ni Ahab ang iyang pagdumot sa usa ka tawo nga higala ni Jehova nga Diyos, kinsa makatabang unta niya sa pagbiya sa iyang daotang dalan.
May hinungdanong leksiyon nga atong makat-onan sa kabuangan ni Ahab. Angay natong hinumdoman nga si Jehova nga Diyos makakita kanatong tanan. Ingong mahigugmaong Amahan, mahibalo siya dihang mahitipas kita sa matarong nga dalan, ug gusto niyang makita nga kita magbag-o. Aron matabangan kita, sagad iyang gamiton ang iyang mga higala
Handurawa si Elias nga mitubag kang Ahab: “Nakaplagan ko ikaw.” Nakaplagan niya ang tinuod nga pagkatawo ni Ahab
Si Elias wala magtuo nga ang mga tawo basta na lang makalingkawas sa silot sa ilang daotang binuhatan. Mao kana ang gituohan sa kadaghanan sa kalibotan karon. Kini nga asoy sa Bibliya magpahinumdom kanato nga si Jehova dili lamang makakita sa nagakahitabo kondili magpahamtang ug hustisya sa iyang gitakdang panahon. Ang iyang Pulong nagpasalig kanato nga moabot ang panahon nga bug-os niyang taposon ang tanang inhustisya! (Salmo 37:10, 11) Apan makapangutana ka tingali: ‘Ang paghukom ba sa Diyos naglangkit lang ug silot? O kaluoy usab?’
“IMO BANG NAKITA KON GIUNSA NI AHAB PAGPAUBOS ANG IYANG KAUGALINGON?”
Tingali natingala si Elias sa reaksiyon ni Ahab sa paghukom sa Diyos. Ang asoy nag-ingon: “Pagkadungog gayod ni Ahab niining mga pulonga, iyang gigisi ang iyang mga besti ug nagsul-ob ug sakong panapton sa iyang lawas; ug siya nagpuasa ug nagpadayon paghigda nga nagsul-ob ug sakong panapton ug naglakaw nga masulub-on.” (1 Hari 21:27) Naghinulsol ba si Ahab?
Makaingon ta nga mihimo siyag pipila ka kausaban sa iyang panggawi. Si Ahab nagpaubos sa kaugalingon
Nakita ba ni Jehova nga si Ahab nagpasundayag ug kaguol? Si Jehova miingon kang Elias: “Imo bang nakita kon giunsa ni Ahab pagpaubos ang iyang kaugalingon gumikan kanako? Tungod kay siya nagpaubos sa iyang kaugalingon tungod kanako, dili ko dad-on ang katalagman sa iyang kaugalingong mga adlaw. Sa mga adlaw sa iyang anak nga lalaki akong dad-on ang katalagman diha sa iyang balay.” (1 Hari 21:29) Gipasaylo ba ni Jehova si Ahab? Wala. Ang tinuod nga paghinulsol lang ang takos sa pagpasaylo sa Diyos. (Ezequiel 33:14-16) Apan kay si Ahab nagpakita man ug usa ka sukod sa pagbasol, si Jehova nagpakita usab ug usa ka sukod sa kaluoy. Dili makita ni Ahab ang ngilngig nga kalaglagan sa tibuok niyang pamilya.
Bisan pa niana, wala mausab ang paghukom ni Jehova kaniya. Sa ulahi, gipangutana ni Jehova ang iyang mga manulonda kon unsay labing maayong paagi nga ilang malingla si Ahab aron kini moapil sa gubat nga magtapos sa iyang kinabuhi. Wala madugay human niana, natuman ang paghukom ni Jehova kang Ahab. Siya nasamdan sa gubat, ug tungod sa kadaghan sa miagas nga dugo, si Ahab namatay diha sa iyang karo. Ang asoy naghisgot niining mangilngig nga detalye: Dihang gihugasan ang karo sa hari, gitilaan sa mga iro ang dugo sa hari. Niining paagiha, natuman ang pulong ni Jehova nga gisulti ni Elias kang Ahab: “Sa dapit diin ang mga iro mitila sa dugo ni Nabot, ang mga iro motila sa imong dugo.”
Alang kang Elias, Eliseo, ug sa tanang matinumanong alagad sa Diyos, ang kamatayon ni Ahab nagpasalig nga si Jehova wala malimot sa kaisog ug pagtuo ni Nabot. Ang Diyos sa hustisya dili gayod mapakyas sa pagsilot sa mga daotan, sa madugay man o sa madali; ni mapakyas siya sa pagpakitag kaluoy kon dunay basehanan sa pagbuhat niana. (Numeros 14:18) Pagkamaayong leksiyon kana alang kang Elias, kinsa nakalahutay sulod sa daghang katuigan ubos sa pagmando nianang daotang hari! Nakasinati ka na bag inhustisya? Nangandoy ka ba nga tul-iron kana sa Diyos? Maayong sundogon nimo ang pagtuo ni Elias. Uban sa iyang matinumanong kauban nga si Eliseo, siya padayong nagmantala sa mensahe sa Diyos, nga milahutay bisan sa inhustisya!
^ par. 3 Gigamit ni Jehova ang tulo ka tuig ug tunga nga hulaw aron ipakita ang kawalay-gahom ni Baal, kinsa gisimba ingong tigtaganag ulan ug maayong ani. (1 Hari, kapitulo 18) Tan-awa ang mga artikulong “Sundoga ang Ilang Pagtuo” sa Enero 1 ug Abril 1, 2008, nga gula sa Ang Bantayanang Torre.
^ par. 13 Tingali nahadlok si Jezebel nga mapanunod sa mga anak nga lalaki ni Nabot ang parasan, mao nga iyang gipapatay sila. Alang sa dugang impormasyon kon nganong gitugotan sa Diyos ang maong pagpangdaogdaog, tan-awa ang artikulong “Mga Magbabasa Nangutana” niini nga gula.


text:
Kontaka Kami
Malipay kami sa pagtabang sa mga interesado sa Bibliya o sa among buluhaton sa tibuok kalibotan. Gamita ang usa sa mga kapilian sa pagkontak sa mga Saksi ni Jehova sa inyong lugar.
Paghangyog libreng pagtuon sa Bibliya
Pagpangitag Kingdom Hall sa mga Saksi ni Jehova
Pagpangitag petsa sa sunod nga tinuig nga paghandom sa Memoryal
Pagpangitag kombensiyon sa mga Saksi ni Jehova
Pagbisitag usa sa among mga sangang buhatan
Pagtawag o pagsulat kanamo gamit ang impormasyon nga makita sa ubos
Hungary
Magyarországi Jehova Tanúi
BUDAPEST
Pf 20
H-1631
HUNGARY
+36 1-401-1100
Bukas ang Opisina
Lunes hangtod Biyernes
8:00 a.m. - 5:00 p.m.


text:
1Ang pulong nga gipamulong ni Jeremias nga manalagna kang Baruch ang anak nga lalake ni Nerias, sa pagsulat niya niining mga pulonga sa usa ka basahon gikan sa baba ni Jeremias sa ikaupat ka tuig ni Joacim ang anak nga lalake ni Josias, nga hari sa Juda, nga nagaingon: 2Mao kini ang giingon ni Jehova, ang Dios sa Israel, nganha kanimo, Oh Baruch: 3Ikaw nagaingon: Alaut ako karon! kay gidugangan ni Jehova ang kaguol sa akong kasakit; gibiyaan ako sa akong mga pag-agulo, ug ako wala makakaplag ug pagpahulay. 4Busa mao kini ang igaingon mo kaniya: Mao kini ang giingon ni Jehova: Ania karon, kanang akong gitukod akong bungkagon, ug kanang akong gitanum, akong lukahon; ug kini sa tibook nga yuta. 5Ug nangita ba ikaw sa mga dagkung butang alang sa imong kaugalingon? ayaw pagpangita kanila; kay, ania karon, ipadala ko ang kadautan ibabaw sa tanang unod, nagaingon si Jehova: apan ang imong kinabuhi ihatag ko kanimo ingon nga tukbonon diha sa tanang mgadapit nga imong pagaadtoan.
Copyright
Learn More


text:
1Ug gidala si Jose ngadto sa Egipto, ug gipalit siya ni Potiphar, nga usa ka dakung tawo ni Faraon, ang pangulo sa mga bantay nga Egiptohanon, sa kamot sa mga Ismaelihanon nga maoy nagdala kaniya didto. 2Ug si Jehova diha nag-uban kang Jose, sa pagkaagi nga siya nahimong tawo nga mauswagon: ug didto siya sa balay sa iyang agalon nga Egiptohanon. 3Ug nakita sa iyang agalon nga si Jehova diha nag-uban kaniya, ug gipauswag ni Jehova ang tanan nga iyang ginabuhat sa iyang kamot. 4Mao kini nga si Jose nakapahimuot sa iyang mga mata, ug siya nag-alagad kaniya; ug siya gihimo niya nga tinugyanan sa iyang balay, ug gitugyan sa iyang kamot ang tanan niyang katigayonan. 5Ug nahatabo nga sukad sa pagkahimo niya nga tinugyanan sa iyang balay, ug sa tanan niyang katigayonan, nga gipanalanginan ni Jehova ang balay sa Egiptohanon tungod kang Jose; ug ang panalangin ni Jehova diha sa ibabaw sa tanan nga iyang katigayonan, sa balay ug sa uma. 6Ug iyang gitugyan ang tanan niyang katigayonan sa kamot ni Jose. Ug siya wala manghibalo kong may diha pa ba kaniya, gawas sa tinapay nga iyang ginakaon. Ug si Jose matahum ug nawong ug gikahimut-an pag-ayo. 7Ug nahitabo nga sa tapus niining mga butanga, nga ang asawa sa iyang agalon kanunay nga nagtutok sa iyang mga mata kang Jose, ug miingon siya: Umari ka; umipon ka sa paghigda kanako. 8Apan siya nagdumili, ug miingon siya sa asawa sa iyang agalon: Tan-awa, nga ang akong agalon wala na magtagad sa mga gisalig niya kanako dinhi sa balay, ug gibutang niya sa akong kamot ang tanan niyang kaugalingon. 9Siya dili labaw kay kanako niining balaya, ug walay bisan unsa nga butang nga iyang gitungina kanako, gawas kanimo, kay ikaw mao ang iyang asawa. Busa unsaon ko paghimo kining dakung pagkadautan, ug makasala batok sa Dios? 10Ug nahatabo nga sa nagasulti siya kang Jose sa adlaw-adlaw, ug siya wala magpatalinghug kaniya aron sa pagtipon sa paghigda kaniya, ni sa pagpuyo uban kaniya. 11Nahitabo niadtong panahona nga misulod siya sa balay sa pagbuhat sa iyang katungdanan; ug walay bisan kinsa sa mga tawo sa sulod sa balay. 12Ug siya gigunitan niya sa iyang bisti, nga nagaingon: Umari ka; umipon ka sa paghigda kanako. Unya gibiyaan niya ang iyang bisti sa iyang mga kamot, ug mikalagiw siya ug migulan ngadto sa gawas. 13Ug nahitabo nga sa nakita niya nga gibiyaan ang iyang bisti sa iyang mga kamot, ug mikalagiw siya sa gawas, 14Nga mitawag siya sa mga tawo sa iyang balay, ug nagsugilon kanila nga nagaingon: Tan-awa ninyo, nga gidad-an kita ug usa ka Hebreohanon, aron sa pagpasipala kanato; kini siya misulod nganhi kanako sa pagtipon sa paghigda, ug ako misinggit sa hataas nga tingog. 15Ug nahitabo nga sa nadungog niya nga gipatugbaw ko ang tingog ug misinggit ako, nga gibiyaan niya sa luyo ko ang iyang bisti, ug mikalagiw siya ug migula ngadto sa gawas. 16Ug iyang gibutang sa luyo niya ang iyang bisti hangtud nga miabut ang iyang agalon sa iyang balay. 17Ug iyang gisugilon kaniya sumala niining mga pulonga nga nagaingon: Ang ulipon nga Hebreohanon nga imong gidala dinhi kanamo, misulod nganhi kanako sa pagpakaulaw kanako. 18Ug nahitabo nga sa gipatugbaw ko ang akong tingog ug misinggit ako, gibiyaan niya ang iyang bisti sa luyo nako, ug migula siya ngadto sa gawas. 19Ug nahitabo nga sa hingdunggan niya ang mga pulong nga gisulti sa iyang asawa kaniya, nga nagaingon: Mao kini ang gihimo kanako sa imong ulipon, misilaub ang iyang kaligutgut. 20Ug si Jose gikuha sa iyang agalon, ug gisulod siya sa bilanggoan, dapit nga didto ginabilanggo ang mga binilanggo sa hari, ug siya nahabilin didto sa bilanggoan. 21Apan si Jehova diha nag-uban kang Jose, ug nagpakita kaniya sa iyang kaayo; ug gihatagan siya ug kahimut-an sa mga mata sa punoan sa bantay sa bilanggoan. 22Ug ang tinugyanan sa bantay sa bilanggoan nagtugyan sa kamot ni Jose sa tanan nga mga binilanggo, nga diha sa bilanggoan, ug ang tanan nga ilang gibuhat didto, siya mao ang magbubuhat. 23Ang pangulo sa bantay sa bilanggoan wala magsusi sa bisan unsang butanga nga diha sa iyang kamot; kay si Jehova diha nag-uban kaniya; ug ang iyang ginabuhat, si Jehova maoy nagpatubo.
Copyright
Learn More


text:
Ang Lukat—“Hingpit nga Regalo” Gikan sa Amahan
“Ang matag maayong gasa ug matag hingpit nga regalo naggikan . . . sa Amahan.”
AWIT: 148, 109
1. Unsay gipaposible sa lukat?
DAGHANG panalangin ang nahimong posible tungod sa halad lukat ni Jesu-Kristo. Tungod sa lukat, ang tanang anak ni Adan nga nahigugma sa pagkamatarong may kahigayonan nga mahimong bahin sa pamilya sa Diyos. Ang lukat maghatag sab natog kahigayonan nga malipayong mabuhi sa walay kataposan. Gawas pa niana, ang lukat ni Kristo magtaganag labaw pa kay sa pagpanalangin sa matinumanong katawhan. Ang pagkaandam ni Jesus mamatay samtang nagpaluyo sa pagkamatarong ni Jehova hinungdanon alang sa tanan, sa langit man o sa yuta.
2. (a) Unsang importanteng mga butang sa langit ug sa yuta ang giapil ni Jesus sa iyang pag-ampo? (Tan-awa ang hulagway sa sinugdan sa artikulo.) (b) Unsay atong konsiderahon niining artikuloha?
2 Mga duha ka tuig una pa sa kamatayon ug halad lukat ni Jesus, gitudloan niya ang iyang mga tinun-an sa pag-ampo: “Amahan namo nga anaa sa mga langit, pagabalaanon unta ang imong ngalan. Paanhia ang imong gingharian. Matuman unta ang imong kabubut-on, maingon sa langit, mao man usab sa yuta.” (Mat. 6: 9, 10) Aron mas modako ang atong apresasyon sa lukat, atong hisgotan kon sa unsang paagi nalangkit kini sa pagbalaan sa ngalan sa Diyos, pagmando sa Gingharian sa Diyos, ug sa katumanan sa katuyoan sa Diyos.
“PAGABALAANON UNTA ANG IMONG NGALAN”
3. Unsay girepresentahan sa ngalan ni Jehova, ug giunsa pagbutangbutang ni Satanas kanang balaan nga ngalan?
3 Gihisgotan ni Jesus ang pagbalaan sa ngalan sa Diyos ingong unang hangyo diha sa iyang modelong pag-ampo. Ang ngalan ni Jehova nagrepresentar sa katibuk-an sa Iyang kamaayo, kahalangdon, ug kabalaan. Sa laing pag-ampo, gitawag ni Jesus si Jehova ingong “Amahan nga Balaan.” (Juan 17:11) Kay balaan man si Jehova, ang tanan niyang prinsipyo ug balaod maoy balaan. Bisan pa niini, sa tanaman sa Eden, malimbongong gikuwestiyon ni Satanas ang katungod sa Diyos sa paghatag ug sukdanan alang sa mga tawo. Pinaagi sa pagsultig bakak bahin kang Jehova, gibutangbutangan ni Satanas ang balaang ngalan sa Diyos.
4. Sa unsang paagi si Jesus nakaamot sa pagbalaan sa ngalan sa Diyos?
4 Sa laing bahin, si Jesus nahigugma gayod sa ngalan ni Jehova. (Juan 17:25, 26) Nakaamot si Jesus sa pagbalaan sa ngalan sa Diyos. (Basaha ang Salmo 40:8-10.) Pinaagi sa iyang hingpit nga pagkinabuhi sa yuta, gipamatud-an ni Jesus nga makataronganon ug matarong ang pagtakda ni Jehova ug sukdanan para sa iyang intelihenteng mga linalang. Bisag gipaantos ni Satanas si Jesus sa masakit nga kamatayon, bug-os gihapong nagmaunongon si Jesus sa iyang langitnong Amahan. Pinaagi sa pagpabiling maunongon, gipamatud-an ni Jesus nga posible alang sa hingpit nga tawo nga magmatinumanon sa bug-os sa matarong nga sukdanan sa Diyos.
5. Sa unsang paagi atong ikapakita nga gibalaan nato ang ngalan sa Diyos?
5 Unsaon nato pagpakita nga gimahal nato ang ngalan ni Jehova? Ikapakita nato kana pinaagi sa atong panggawi. Si Jehova nagsugo nga kita magmabalaan. (Basaha ang 1 Pedro 1:15, 16.) Nagkahulogan kini nga si Jehova lang ang atong simbahon ug bug-os kasingkasing tang motuman kaniya. Bisag mag-atubang ug pagsulay, buhaton nato ang tanan sa pagkinabuhi subay sa iyang matarong nga mga prinsipyo ug balaod. Pinaagi sa matarong nga mga buhat, gipasidlak nato ang atong kahayag ug sa ingon naghimaya sa ngalan ni Jehova. (Mat. 5:14-16) Ingong balaang katawhan, atong gipamatud-an sa atong pagkinabuhi nga maayo ang mga balaod ni Jehova ug bakak ang mga akusasyon ni Satanas. Kay dili hingpit, kitang tanan masayop. Kon mahitabo kana, kinasingkasing tang maghinulsol ug mobiya sa mga binuhatan nga magpasipala kang Jehova.
6. Bisag dili ta hingpit, nganong puwede tang isipon ni Jehova nga matarong?
6 Pinasukad sa halad ni Kristo, pasayloon ni Jehova ang mga sala niadtong nagpakitag pagtuo. Dawaton niya ingong iyang mga magsisimba kadtong nagdedikar sa ilang kaugalingon kaniya. Gipahayag ni Jehova nga matarong ang dinihogang mga Kristohanon ingong iyang mga anak. Gipahayag sab niya nga matarong ang “ubang mga karnero” ingong iyang mga higala. (Juan 10:16; Roma 5:1, 2; Sant. 2:21-25) Busa bisag karon, ang lukat nagpaposible nga kita makabaton ug matarong nga baroganan atubangan sa atong Amahan ug makaamot sa pagbalaan sa iyang ngalan.
“PAANHIA ANG IMONG GINGHARIAN”
7. Unsang mga panalangin ilalom sa pagmando sa Gingharian ang gipaposible sa lukat?
7 Sa modelong pag-ampo, ang sunod nga hangyo ni Jesus mao: “Paanhia ang imong gingharian.” Sa unsang paagi konektado ang lukat ngadto sa Gingharian sa Diyos? Gipaposible sa lukat nga matigom ang 144,000 kinsa mahimong mga hari ug saserdote kauban ni Kristo sa langit. (Pin. 5:9, 10; 14:1) Si Jesus ug ang iyang kaubang mga magmamando, kinsa naglangkob sa Gingharian sa Diyos, mao ang magpatuman sa mga kaayohan sa lukat ngadto sa matinumanong katawhan sulod sa usa ka libo ka tuig. Ang yuta mahimong paraiso, ug ang tanang matinumanong tawo mahimong hingpit, nga bug-os maghiusa sa langitnon ug yutan-ong bahin sa pamilya sa Diyos. (Pin. 5:13; 20:6) Si Jesus magdugmok sa ulo sa halas ug magpapha sa tanang epekto sa rebelyon ni Satanas sa tibuok uniberso.
8. (a) Giunsa pagtabang ni Jesus ang iyang mga tinun-an nga masabtan ang kaimportante sa Gingharian sa Diyos? (b) Karon, sa unsang paagi ikapakita nato ang atong pagsuportar sa Gingharian?
8 Samtang dinhi sa yuta, gitabangan ni Jesus ang iyang mga tinun-an nga masabtan ang kaimportante sa Gingharian sa Diyos. Human dayon sa iyang bawtismo, gipahayag ni Jesus “ang maayong balita sa gingharian sa Diyos” bisag asa siya moadto. (Luc. 4:43) Sa kataposan niyang gipamulong sa iyang mga tinun-an una siya mobalik sa langit, gisugo sila ni Jesus sa pagpamatuod bahin kaniya “hangtod sa kinalay-ang dapit sa yuta.” (Buh. 1:6-8) Pinaagi sa pagsangyaw sa Gingharian, ang katawhan sa tibuok kalibotan makabatog kahigayonan nga makakat-on bahin sa lukat ug mahimong sakop sa Gingharian sa Diyos. Karon, ikapakita nato ang atong pagsuportar sa Gingharian pinaagi sa pagtabang sa mga igsoon ni Kristo sa yuta sa pagtuman sa sugo nga isangyaw ang maayong balita sa Gingharian sa tibuok kalibotan.
“MATUMAN UNTA ANG IMONG KABUBUT-ON”
9. Nganong makasalig ta nga tumanon ni Jehova ang iyang katuyoan sa katawhan?
9 Unsay gipasabot ni Jesus sa iyang sunod nga hangyo: “Matuman unta ang imong kabubut-on”? Si Jehova ang Maglalalang. Busa kon moingon siya nga mahitabo ang usa ka butang, mahitabo gyod kana. (Isa. 55:11) Dili siya motugot nga pugngan sa rebelyon ni Satanas ang Iyang katuyoan sa katawhan. Sukad sa sinugdan, kabubut-on na ni Jehova nga ang yuta mapuno sa hingpit nga mga anak ni Adan ug Eva. (Gen. 1:28) Kon namatay pa si Adan ug Eva nga walay anak, dili matuman ang katuyoan sa Diyos nga pun-on ang yuta sa ilang mga kaliwat. Busa, human makasala si Adan ug Eva, gitugotan sila ni Jehova nga makabatog mga anak. Pinaagi sa lukat, gihatagan ni Jehova ug kahigayonan ang tanang magpasundayag ug pagtuo nga mahimong hingpit ug mabuhi sa walay kataposan. Gihigugma ni Jehova ang mga tawo, ug kabubut-on niya nga ang matinumanong katawhan magkinabuhi sumala sa iyang katuyoan.
10. Sa unsang paagi ang mga patay makabenepisyo sa lukat?
10 Komosta man ang binilyong tawo nga nangamatay nga wala makabatog kahigayonan nga makaila ug makaalagad kang Jehova? Gipaposible sa lukat ang pagkabanhaw sa mga patay. Ang atong mahigugmaong langitnong Amahan magbuhi nila pag-usab ug maghatag kanilag kahigayonan sa pagkat-on bahin sa iyang katuyoan ug pagbatog kinabuhing walay kataposan. (Buh. 24:15) Gusto ni Jehova nga ang mga tawo mabuhi, dili mamatay. Ingong Tuboran sa kinabuhi, siya mahimong Amahan sa tanang pagabanhawon. (Sal. 36:9) Busa, haom kaayo nga gitudloan ta ni Jesus sa pag-ampo: “Amahan namo nga anaa sa mga langit.” (Mat. 6:9) Gihatagan ni Jehova si Jesus ug hinungdanong papel sa pagbanhaw sa mga patay. (Juan 6:40, 44) Sa Paraiso, tumanon ni Jesus ang iyang papel ingong “ang pagkabanhaw ug ang kinabuhi.”
11. Unsay kabubut-on sa Diyos alang sa “dakong panon”?
11 Si Jehova mahinatagon dili lang sa pipila ka espesyal nga tawo, kay si Jesus miingon: “Si bisan kinsa nga magabuhat sa kabubut-on sa Diyos, kini siya maoy akong igsoong lalaki ug igsoong babaye ug inahan.” (Mar. 3:35) Kabubut-on sa Diyos nga mahimong iyang mga magsisimba ang dili maihap nga “dakong panon” gikan sa tanang nasod, tribo, ug pinulongan. Kadtong magpasundayag ug pagtuo sa lukat ni Kristo ug magbuhat sa kabubut-on sa Diyos mahimong malakip niadtong moingon: “Ang kaluwasan utang namo sa atong Diyos, nga naglingkod sa trono, ug sa Kordero.”
12. Sa unsang paagi nadayag diha sa modelong pag-ampo ang katuyoan ni Jehova alang sa masinugtanong katawhan?
12 Ang katuyoan ni Jehova alang sa matinumanong katawhan nadayag diha sa mga hangyo sa modelong pag-ampo ni Jesus. Kaharmonya niini nga pag-ampo, gusto natong buhaton ang atong maarangan sa pagbalaan, o pag-isip nga balaan, sa ngalan ni Jehova. (Isa. 8:13) Ang ngalan mismo ni Jesus nagkahulogang “Si Jehova Maoy Kaluwasan,” ug ang atong kaluwasan pinaagi sa lukat magpasidungog ug maghimaya sa ngalan ni Jehova. Ang Gingharian sa Diyos gamiton sa pagpatuman sa mga benepisyo sa lukat nganha sa masinugtanong katawhan. Sa pagkatinuod, ang modelong pag-ampo nagpasalig kanato nga walay makapugong sa katumanan sa kabubut-on sa Diyos.
IPAKITA ANG IMONG PAGKAMAPASALAMATON SA LUKAT
13. Unsay gipakita sa atong bawtismo?
13 Ang usa ka importanteng paagi nga ikapakita nato ang pagkamapasalamaton sa lukat mao ang pagdedikar sa atong kaugalingon kang Jehova pinasukad sa atong pagtuo sa lukat ug pagpabawtismo. Ang atong bawtismo nagpakita nga “kita iya ni Jehova.” (Roma 14:8) Nagrepresentar kini sa atong hangyo sa Diyos nga makabaton ug hinlong konsensiya. (1 Ped. 3:21) Tubagon ni Jehova kana nga hangyo pinaagi sa pagpadapat kanato sa nagahinlong dugo sa halad ni Kristo. Kita makasalig gayod nga iyang ihatag kanato ang tanan niyang gisaad.
14. Nganong gisugo ta sa paghigugma sa atong isigkatawo?
14 Unsa pay laing paagi nga ikapakita nato ang atong pagkamapasalamaton sa lukat? Tungod kay ang tanang ginabuhat ni Jehova gipalihok sa gugma, iyang kabubut-on nga ang tanan niyang magsisimba magpakitag gugma ingong pangunang hiyas. (1 Juan 4:8-11) Atong gipamatud-an nga gusto natong mahimong “mga anak sa [atong] Amahan nga anaa sa mga langit” pinaagi sa paghigugma nato sa atong isigkatawo. (Mat. 5:43-48) Ang sugo nga higugmaon ang atong isigkatawo maoy ikaduha sa sugo nga higugmaon si Jehova. (Mat. 22:37-40) Ang usa ka importanteng paagi nga ikapakita nato ang atong gugma sa isigkatawo mao ang pagtuman sa sugo nga isangyaw ang maayong balita sa Gingharian sa Diyos. Dihang ipakita nato ang atong gugma sa isigkatawo, gibanaag nato ang himaya sa Diyos. Sa pagkatinuod, ang atong gugma sa Diyos “mahingpit dinhi kanato” kon atong sundon ang sugo sa paghigugma sa uban, ilabina sa atong mga igsoon.
ANG LUKAT MAGTAGANAG “MGA PANAHON SA KAHAYAHAY” GIKAN KANG JEHOVA
15. (a) Unsang mga panalangin ang atong nadawat karon gikan kang Jehova? (b) Unsang mga panalangin ang atong madawat sa umaabot?
15 Bug-os nga mapasaylo ang atong mga sala kon magpakita tag pagtuo sa lukat. Ang Pulong sa Diyos nagpasalig kanato nga ang atong mga sala mahimong “mapapas.” (Basaha ang Buhat 3:19-21.) Sama sa ato nang nahisgotan, pinasukad sa lukat, gisagop ni Jehova ang iyang dinihogan sa espiritung mga alagad ingong mga anak. (Roma 8:15-17) Kon bahin kanato nga sakop sa “ubang mga karnero,” sama rag nagbuhat na si Jehova ug sertipiko sa pagsagop nga gisulatan sa atong ngalan. Human kita mahingpit ug makalabang sa kataposang pagsulay, si Jehova malipay sa pagpirma sa sertipiko, ingnon ta, ug pagsagop kanato ingong iyang pinalanggang yutan-ong mga anak. (Roma 8:20, 21; Pin. 20:7-9) Ang gugma ni Jehova sa iyang bililhong mga anak walay kataposan. Ang mga benepisyo sa lukat magpabilin hangtod sa hangtod. (Heb. 9:12) Dili gayod mawala ang bili niini nga gasa. Walay tawo o gahom ang makakuha niini kanato.
16. Sa unsang paagi ang lukat tinuod nga nagpahigawas kanato?
16 Walay mahimo ang Yawa sa pagpugong sa tanang tinuod nga mahinulsolon sa pagkahimong bahin sa pamilya ni Jehova. Si Jesus mianhi sa yuta ug namatay “makausa alang sa tanang panahon.” Busa bug-os nga nabayran ang lukat. (Heb. 9:24-26) Wagtangon niini ang silot nga napanunod nato gikan kang Adan. Tungod sa halad ni Kristo, wala na kita maulipon sa kalibotan nga gigamhan ni Satanas, ug wala na ta magkinabuhi nga may kahadlok sa kamatayon.
17. Unsay imong pagbati sa gugma ni Jehova kanimo?
17 Kasaligan gayod ang mga saad sa Diyos. Maingon nga ang iyang mga balaod sa kalalangan dili mapakyas, dili sab ta pakyason ni Jehova. Siya dili mausab. (Mal. 3:6) Gihatagan ta ni Jehova ug labaw pa sa gasa nga kinabuhi. Gihatagan ta niya sa iyang gugma. “Kita nakahibalo ug nagtuo sa gugma nga nabatonan sa Diyos sa atong kahimtang. Ang Diyos gugma.” (1 Juan 4:16) Ang tibuok yuta mahimo unyang nindot kaayong paraiso, ug ang tanan magbanaag sa gugma sa Diyos. Hinaot moduyog kita sa matinumanon nga langitnong mga linalang sa Diyos sa pag-ingon: “Ang pagdayeg ug ang himaya ug ang kaalam ug ang pagpasalamat ug ang dungog ug ang gahom ug ang kusog maiya unta sa atong Diyos hangtod sa kahangtoran. Amen.”


text:
1Karon sa ikanapulo ug walo ka tuig ni hari Jeroboam, ang anak nga lalake ni Nabat, si Abiam nagsugod sa paghari sa Juda. 2Totolo ka tuig siya naghari sa Jerusalem: ug ang ngalan sa iyang inahan mao si Maaca, ang anak nga babaye ni Abisalom. 3Ug siya naglakat sa tanang sala sa iyang amahan nga iyang nabuhat nga una kaniya; ug ang iyang kasingkasing dili hingpit kang Jehova nga iyang Dios, ingon sa kasingkasing ni David nga iyang amahan. 4Apan tungod kang David si Jehova nga iyang Dios naghatag kaniya sa usa ka lamparahan sa Jerusalem, aron sa pagbangon sa iyang anak nga lalake sunod kaniya, ug sa paglig-on sa Jerusalem: 5Tungod kay si David naghimo sa matarung sa mga mata ni Jehova, ug wala magsalikway sa bisan unsang butang nga iyang gisugo kaniya sa tanang mga adlaw sa iyang kinabuhi, gawas lamang sa mahitungod kang Uria, ang Hetehanon. 6Karon dihay gubat sa taliwala ni Roboam ug ni Jeroboam sa tanang mga adlaw sa iyang kinabuhi. 7Ug ang uban nga mga buhat ni Abiam, ug sa tanan nga iyang gihimo, wala ba sila mahisulat diha sa basahon sa mga Cronicas sa mga hari sa Juda? Ug dihay gubat sa taliwala ni Abiam ug Jeroboam. 8Ug si Abiam natulog uban sa iyang mga amahan; ug ilang gilubong siya didto sa ciudad ni David: ug si Asa, ang iyang anak nga lalake naghari ilis kaniya. 9Ug sa ikakaluhaan ka tuig ni Jeroboam, hari sa Israel, si Asa nagsugod sa paghari sa Juda. 10Ug kap-atan ug usa ka tuig siya naghari sa Jerusalem: ug ang ngalan sa iyang inahan mao si Maaca, ang anak nga babaye ni Abisalom. 11Ug si Asa naghimo sa matarung sa mga mata ni Jehova, ingon sa gihimo ni David nga iyang amahan. 12Ug iyang gipapahawa ang mga sodomhanon gikan sa yuta, ug gipanguha ang mga larawan nga gihimo sa iyang amahan. 13Ug iya usab nga gikuha si Maaca, ang iyang inahan, gikan sa pagkareina, tungod kay siya naghimo sa usa ka dulumtanan nga larawan alang sa usa ka Ashera; ug giputol ni Asa ang iyang larawan, ug gisunog kini didto sa sapa sa Cedron. 14Apan ang mga dapit nga hatag-as wala panguhaa: walay sapayan ang kasingkasing ni Asa hingpit uban kang Jehova sa tanan niyang mga adlaw. 15Ug iyang gipadala ngadto sa balay ni Jehova ang mga butang nga iyang gipahinungod sa iyang kaugalingon, salapi, ug bulawan, ug mga sudlanan. 16Ug dihay gubat sa taliwala ni Asa ug ni Baasa, hari sa Israel sa tanan nilang mga adlaw. 17Ug si Baasa, nga hari sa Israel, mitungas batok sa Juda, ug nagtukod sa Rama, nga siya dili motugot sa bisan kinsa sa paggula kun sa pagsulod ngadto kang Asa nga hari sa Juda. 18Unya gikuha ni Asa ang tanang salapi ug ang bulawan nga nahabilin diha sa mga bahandi sa balay ni Jehova, ug ang mga bahandi sa balay sa hari, ug gihatag kini ngadto sa kamot sa iyang ulipon, ug ang hari nga si Asa nagpadala niini ngadto kang Ben-adad, ang anak nga lalake ni Tabrimon, ang anak nga lalake ni Hezion, hari sa Siria, nga nagpuyo sa Damasco, nga nagaingon: 19May usa ka pagtinabangay sa taliwala kanako ug kanimo, sa taliwala sa akong amahan ug sa imong amahan: ania karon, ako nagpadala kanimo sa usa ka gasa nga salapi ug bulawan; lumakaw ka, bugtoa ang imong pagtinabangay uban ni Baasa nga hari sa Israel, aron siya mopahawa gikan kanako. 20Ug si Ben-adad namati kang hari Asa, ug nagpadala sa mga capitan sa iyang sundalo batok sa mga ciudad sa Israel ug gigun-ob ang Ahion, ug ang Dan, ug ang Abel-beth-maacha, ug ang tibook Cinneroth, lakip ang tanang yuta ni Nephtali. 21Ug nahitabo, sa pagkadungog ni Baasa, nga iyang gibiyaan ang pagtukod sa Rama, ug mipuyo sa Tirsa. 22Unya si hari Asa naghimo sa usa ka pagpahibalo sa tibook Juda; walay nakagawas; ug ilang gidala sa halayo ang mga bato sa Rama, ug ang kahoy didto, nga maoy gitukod ni Baasa; ug gitukod ni hari Asa ang Gabaa sa Benjamin, ug Mizpa. 23Karon ang nahabilin sa tanang mga buhat ni Asa, ug sa tanan niyang gahum, ug ang tanan nga iyang gibuhat, ug ang mga ciudad nga iyang gitukod, wala ba sila mahisulat sa basahon sa mga Cronicas sa mga hari sa Juda? Apan sa panahon sa iyang pagkatigulang siya nasakit sa iyang tiil. 24Ug si Asa natulog uban sa iyang mga amahan, ug gilubong uban sa iyang mga amahan didto sa ciudad ni David nga iyang amahan; ug si Josaphat nga iyang anak nga lalake naghari ilis kaniya. 25Ug si Nadab ang anak nga lalake ni Jeroboam, nagsugod paghari sa Israel sa ikaduha ka tuig ni Asa nga hari sa Juda; ug siya naghari sa Israel sa duha ka tuig. 26Ug siya naghimo sa dautan sa mga mata ni Jehova, ug naglakaw sa dalan sa iyang amahan, ug sa iyang sala diin gihimo niya ang Israel sa pagpakasala. 27Ug si Baasa, ang anak nga lalake ni Ahia sa balay ni Issachar, nagluib batok kaniya; ug gipatay siya ni Baasa sa Gibbethon, nga sakup sa mga Filistehanon; kay si Nadab ug ang tibook Israel nanaglibut sa Gibbethon. 28Bisan sa ikatolo ka tuig ni Asa, hari sa Juda, si Baasa mipatay kaniya, ug naghari puli kaniya. 29Ug nahitabo sa diha nga naghari na siya, iyang gilaglag ang tibook balay ni Jeroboam; walay gibilin niya kang Jeroboam nga nagaginhawa, hangtud nga nalaglag niya siya; sumala sa gipamulong ni Jehova, nga gisulti niya pinaagi sa iyang alagad nga si Ahia ang Silonhon; 30Tungod sa mga sala ni Jeroboam nga iyang nahimo, ug nga niini gihimo niya ang Israel sa pagpakasala, tungod sa iyang paghagit diin iyang gihagit si Jehova, ang Dios sa Israel, sa pagkasuko. 31Karon ang nahibilin sa mga buhat ni Nadab, ug sa tanan nga iyang gihimo, wala ba sila mahisulat sa basahon sa mga Cronicas sa mga hari sa Israel? 32Ug dihay gubat sa taliwala ni Asa ug ni Baasa, hari sa Juda, sa tanan nilang mga adlaw. 33Sa ikatolo ka tuig ni Asam nga hari sa Juda, nagsugod sa paghari si Baasa, ang anak ni Ahia, sa tibook Israel didto sa Tirsa, ug naghari sa kaluhaan ug upat ka tuig. 34Ug siya naghimo sa dautan sa mga mata ni Jehova, ug naglakat sa dalan ni Jeroboam, ug sa iyang sala diin gihimo niya ang Israel sa pagpakasala.
Copyright
Learn More